Pahang negeri terbaharu dilanda banjir, Terengganu dan Kelantan rekod mangsa teramai

KUALA LUMPUR: Pahang menjadi negeri terbaharu dilanda banjir menjadikan lima negeri kini terjejas banjir selepas Terengganu, Perak, Kelantan dan Johor, setakat pagi ini.

Terengganu dan Kelantan merekodkan peningkatan jumlah mangsa banjir teramai pagi ini, berbanding malam tadi manakala jumlah mangsa di Johor dan Perak kekal.

Di PAHANG, Sekretariat Jawatankuasa Pengurusan Bencana Negeri (JPBN) melaporkan seramai 40 mangsa banjir daripada 13 keluarga berada di pusat pemindahan sementara (PPS) Dewan Serbaguna Kampung Pia, Raub pada pagi ini.

Laman web publicinfobanjir.water.gov.my pula melaporkan Sungai Keratong di Rompin melebihi paras bahaya manakala Sungai Lipis di Batu Malim, Raub dan Sungai Luit di Kampung Subuh, Maran direkodkan pada paras amaran.

Jabatan Meterologi meramalkan kebanyakan daerah di Pahang termasuk Raub akan mengalami hujan pada pagi dan petang ini.

Di TERENGGANU, situasi banjir semakin buruk apabila jumlah mangsa terlibat meningkat dengan mendadak kepada 11,415 orang daripada 3,326 keluarga, berbanding 3,785 orang daripada 1,068 keluarga malam tadi.

Menurut kenyataan Sekretariat Jawatankuasa Pengurusan Bencana Negeri, setakat ini sebanyak 174 PPS telah dibuka di tujuh daerah di negeri ini iaitu di Besut (65 PPS); Hulu Terengganu (45 PPS); Setiu (38 PPS); Kemaman (12 PPS); Dungun (11 PPS); Marang (dua PPS); dan Kuala Terengganu (satu PPS).

Setakat ini, Hulu Terengganu merupakan daerah yang paling terjejas dengan merekodkan 3,998 mangsa daripada 1,276 keluarga; Besut 3,765 mangsa (1,040 keluarga); Setiu 2,157 mangsa (632 keluarga); Kemaman 1,008 mangsa (277 keluarga); Dungun 355 mangsa (84 keluarga); Marang 119 mangsa (14 keluarga); manakala Kuala Terengganu 13 mangsa (tiga keluarga).

Di KELANTAN, Sekretariat JPBN memaklumkan jumlah mangsa banjir meningkat kepada 8,645 orang daripada 2,586 keluarga pagi ini, berbanding 5,642 orang daripada 1,679 keluarga malam tadi melibatkan sebanyak 80 PPS dibuka di sembilan jajahan iaitu Kota Bharu, Pasir Mas, Tumpat, Bachok, Tanah Merah, Pasir Puteh, Kuala Krai, Machang dan Jeli.

Berdasarkan laman sesawang https://publicinfobanjir.water.gov.my/, enam sungai utama melepasi paras bahaya termasuk Sungai Lebir di Kampung Tualang, Kuala Krai dengan bacaan 38.29 meter (m), Sungai Golok di Kampung Jenob, Tanah Merah (24.59 m) dan Sungai Golok di Rantau Panjang, Pasir Mas (10.61 m).

Di JOHOR, JPBN dalam kenyataan memaklumkan jumlah mangsa banjir di daerah Segamat kekal 75 orang setakat 8 pagi ini dengan kesemua mangsa yang terdiri daripada 21 keluarga itu masih ditempatkan di tiga PPS yang beroperasi, setakat ini.

Seramai 34 orang ditempatkan di Balai Raya Kampung Batu Badak dan 27 orang masih berada di Balai Raya Kampung Kuala Paya, manakala di Dewan Komuniti Kampung Tasek menempatkan 14 mangsa.

“Kesemua mangsa adalah penduduk dari Kampung Seberang Batu Badak, Kampung Batu 5 dan Kampung Kuala Paya,” katanya.

Menurut JPBN paras air di tiga lembangan sungai di negeri ini, berada di paras amaran iaitu Sungai Muar, Buluh Kasap di Segamat menunjukkan bacaan 8.87 m, Sungai Lenik, Ladang Chaah di Segamat (5.76 m) dan Sungai Endau, Kampung Labong di Mersing (1.66 m).

Di PERAK pula, mangsa banjir kekal 49 orang daripada 16 keluarga melibatkan dua PPS iaitu di Dewan Sekolah Menengah Abdul Rahman Talib (SMART) Batu 4, Teluk Intan dan Sekolah Kebangsaan (SK) Sungai Tiang Darat, Selekoh. – BERNAMA


Empat lelaki termasuk dua remaja didakwa pukul pekerja bawah umur, miliki bahan lucah

MELAKA: Empat lelaki termasuk dua remaja bawah umur mengaku tidak bersalah di Mahkamah Sesyen dan Majistret Ayer Keroh di sini hari ini terhadap pertuduhan merompak dan mencederakan seorang remaja lelaki serta memiliki bahan lucah.

Soh Sun Hung, 20, Yap Kah Seng, 22, dan dua remaja lelaki berusia 17 dan 15 tahun didakwa secara bersama sebagai majikan kepada remaja lelaki berusia 15 tahun itu telah menganiaya mangsa dengan cara mencederakan menggunakan tangan, kaki, tali dan sebatang besi.

Mereka dituduh melakukan perbuatan itu di sebuah rumah di Taman Klebang Jaya dalam daerah Melaka Tengah antara 8 malam hingga 1 pagi pada 28 Mei lepas.

Pertuduhan dikemukakan mengikut Seksyen 31 (1)(a) Akta Kanak-Kanak 2001 dan dibaca bersama Seksyen 34 Kanun Keseksaan dan boleh dihukum di bawah kanun sama yang membawa hukuan penjara sehingga 10 tahun atau dengan denda maksimum RM20,000 atau dengan kedua-duanya, jika sabit kesalahan.

Bagi pertuduhan kedua, keempat-empat tertuduh didakwa telah merompak dan mencederakan remaja itu  pada masa, lokasi dan tarikh sama. Pertuduhan mengikut Seksyen 394 Kanun Keseksaan yang jika sabit kesalahan boleh dipenjara sehingga 20 tahun dan boleh juga dikenakan denda atau sebat.

Pendakwaan dikendalikan Timbalan Pendakwa Raya Puteri Nur Nadia Mohamed Iqbal manakala peguam Joel Chua mewakili  keempat-empat tertuduh.

Hakim Mohd Sabri Ismail membenarkan jaminan RM20,000 bagi kedua-dua pertuduhan dan menetapkan 14 Julai untuk sebutan semula kes.

Di hadapan Majistret Nurul Asyikin Rosli, kesemua tertuduh berdepan pertuduhan memiliki bahan-bahan lucah di dalam telefon bimbit masing-masing.

Mereka dituduh melakukan perbuatan itu di Taman Jati Hang Tuah Jaya, pada  3.45 petang 31 Mei lepas.

Pertuduhan di bawah Seksyen 292(a) Kanun Keseksaan yang membawa hukuman penjara sehingga tiga tahun atau denda atau kedua-duanya, jika sabit kesalahan.

Mahkamah menetapkan jaminan RM3,500 bagi setiap tertuduh dan tarikh sama ditetapkan untuk sebutan kes.  Pendakwaan dikendalikan Timbalan Pendakwa Raya Muhamad Ehsan Nasaruddin. – BERNAMA


Operasi SAR 12 mangsa tanah runtuh disambung semula pagi ini

BATANG KALI: Operasi mencari dan menyelamat (SAR) 12 lagi mangsa yang belum ditemukan dalam tragedi tanah runtuh di tapak perkhemahan Father’s Organic Farm, Gohtong Jaya di sini, disambung semula 8 pagi ini.

Pengarah Jabatan Bomba dan Penyelamat Selangor, Datuk Norazam Khamis berkata, operasi SAR hari ini tertumpu kepada dua daripada tiga sektor kawasan pencarian melibatkan sektor B (kem Farmview) dan sektor C (berhampiran kem Riverside).

“Tumpuan diberi kepada dua kawasan dipercayai mangsa terperangkap iaitu di Farmview (sektor B) dan Riverside (sektor C)… ia berdasarkan kepada lokasi mangsa terakhir ditemukan antara dua lokasi tersebut semalam.

“Operasi SAR hari ini juga melibatkan penggunaan jentera berat atau jengkaut bagi mengalihkan tanah dan pokok besar yang tumbang bersama aliran tanah,” katanya kepada pemberita di lokasi kejadian, hari ini.

Bagaimanapun, beliau berkata penggunaan empat jengkaut itu bergantung kepada keadaan cuaca dan tanah dalam operasi hari ini.

Semalam tumpuan operasi diberikan kepada tiga sektor A (kem Hillview), B dan C.

Norazam berkata, operasi hari ini melibatkan lebih 150 anggota penyelamat daripada pelbagai agensi termasuk Polis Diraja Malaysia (PDRM), Angkatan Pertahanan Awam (APM) serta Pasukan Mencari dan Menyelamat Khas Malaysia (SMART).

Katanya, cabaran utama semalam dan hari ini adalah kestabilan runtuhan tanah berikutan masih terdapat aliran air dalam tanah serta kedudukan cerun 45 darjah serta ketebalan runtuhan tanah mencecah kedalaman 20 hingga 30 kaki (6.1 hingga 9.1 meter).

“Tiada pergerakan tanah setakat ini dilaporkan, namun keadaan tanah masih terdapat aliran air dan tanah lembut dikhuatiri boleh berlaku pergerakan dan gelinciran tanah yang boleh mengancam keselamatan pasukan penyelamat,” katanya.

Insiden sekitar 2.42 pagi Jumaat, di tapak perkhemahan Fathers’ Organic Farm, Gohtong Jaya  yang melibatkan runtuhan tanah sepanjang hampir 300 meter dan setinggi 70 meter.

Setakat tengah malam tadi, 12 orang dilaporkan masih hilang manakala 21 disahkan terkorban daripada keseluruhan 94 mangsa dalam kejadian itu. – BERNAMA


Satu PPS ditutup, mangsa banjir kilat di Johor berkurangan

JOHOR BAHRU: Jumlah mangsa banjir kilat di Johor menurun kepada 36 mangsa setakat 4 petang ini, berbanding 93 orang pagi tadi susulan penutupan sebuah pusat pemindahan sementara (PPS) Dewan Al-Barakah, Kota Tinggi.

Jawatankuasa Pengurusan Bencana Daerah (JPBD) dalam kenyataan memaklumkan, penutupan PPS tersebut menjadikan hanya dua PPS yang masih beroperasi setakat ini.

“Dua PPS yang masih dibuka sejak semalam adalah Balai Raya Kampung Batu Badak dan Balai Raya Kampung Kuala Paya di daerah Segamat.

“Sementara kawasan yang terjejas melibatkan penduduk dari Kampung Seberang Batu Badak, Kampung Batu 5 dan Kampung Kuala Paya,” katanya dalam kenyataan itu.

Cuaca di daerah Johor Bahru, Muar, Pontian, Segamat, Kluang dan Batu Pahat dilaporkan mendung, manakala Mersing, Kota Tinggi, Tangkak dan Kulai adalah cerah. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


PU Azman didakwa lima pertuduhan, kes amang seksual dua remaja lelaki

SEREMBAN: Penceramah selebriti, Pencetus Ummah (PU) Azman atau nama sebenarnya Azman Syah Alias didakwa di Mahkamah Sesyen Seremban hari ini.

PU Azman atau lebih dikenali dengan panggilan Cik Man, 41, didakwa atas lima pertuduhan melakukan amang seksual fizikal terhadap dua remaja lelaki pada bulan Februari dan Julai tahun ini.

Bagaimanapun, Cik Man mengaku tidak bersalah selepas pertuduhan dibacakan di hadapan Hakim, Datin Surita Budin, lapor Utusan pada Rabu.

Berdasarkan tiga pertuduhan, tertuduh didakwa melakukan amang seksual fizikal ke atas mangsa remaja lelaki berusia 17 tahun dengan cara melakukan perbuatan kelucahan melampau.

Menurut laporan, kesalahan itu dilakukan antara pukul 3 hingga 5 pagi di ruang tamu dan tandas di sebuah rumah di Taman Tiara Sendayan di Nilai pada 6 Julai lalu.

Tertuduh turut berdepan dua pertuduhan melakukan amang seksual fizikal ke atas mangsa remaja lelaki berusia 16 tahun 10 bulan.

Kesalahan itu dilakukan di dalam sebuah bilik di rumah yang sama lebih kurang pukul 8.30 malam hingga 12 tengah malam, 5 Februari lalu dan di ruang tamu rumah sama antara pukul 3 hingga 6 pagi, 6 Julai lalu.

Susulan itu, tertuduh didakwa melakukan kesalahan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Jika sabit kesalahan, tertuduh boleh dikenakan hukuman penjara tidak melebihi 20 tahun dan disebat.

Terdahulu, Timbalan Pendakwa Raya, Husni Fairos Ramly memohon mahkamah mengenakan jaminan tinggi terhadap tertuduh iaitu RM15,000 bagi setiap pertuduhan kerana kesalahan dilakukan di bawah Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Peguam yang mewakili tertuduh, Mohamad Zahid Ahmad kemudian memohon jaminan yang rendah atas alasan pendapatan anak guamnya terjejas sejak direman bulan lalu dan memerlukan bantuan keluarga untuk menjaminnya.

“Beliau juga telah hadir hari ini dan menunjukkan kerjasama yang sangat baik.

“Tertuduh berusia 41 tahun adalah seorang bujang dan turut menanggung keluarga di Rantau, Seremban,” katanya dalam prosiding kes di sini hari ini.

Mahkamah kemudian menetapkan jaminan RM40,000 bagi kesemua pertuduhan dan tertuduh dilarang menghampiri mangsa serta saksi pendakwaan sehingga kes selesai.

Mahkamah menetapkan syarat tambahan iaitu perlu melapor diri di balai polis berhampiran pada Sabtu pertama setiap bulan dan pasport diserahkan kepada mahkamah.

Tarikh sebutan semula kes ditetapkan pada 8 Disember depan untuk serahan dokumen.

Author

Diyana Rahip

View all posts

View all posts


Met Malaysia keluarkan amaran angin kencang, laut bergelora di beberapa negeri

KUALA LUMPUR: Jabatan Meteorologi Malaysia (MetMalaysia) mengeluarkan amaran angin kencang dan laut bergelora di sekitar perairan negara, melibatkan beberapa negeri hingga Khamis ini.

MetMalaysia dalam kenyataan hari ini memaklumkan Amaran Kategori Ketiga melibatkan kejadian angin kencang timur laut melebihi 60 kilometer sejam (kmj), dengan ombak melebihi 4.5 meter, dikeluarkan di kawasan perairan Sabah Barat, Labuan, dan Sabah Timur.

Amaran sama turut dikeluarkan bagi aktiviti perkapalan melibatkan kawasan perairan tenggara Reef North, Labuan, Timur Palawan dan Sulu, yang dijangka berlaku sehingga esok (27 Disember).

“Keadaan angin kencang dan laut bergelora ini berbahaya kepada semua aktiviti pantai dan perkapalan termasuk pekerja di pelantar minyak,” menurut kenyataan itu.

Selain itu, Amaran Kategori Kedua melibatkan fenomena angin kencang berkelajuan 50 hingga 60kmj dengan ombak setinggi 4.5 meter, dikeluarkan di perairan Sarawak yang dijangka berlaku sehingga 29 Dis ini.

“Kawasan yang turut terlibat ialah perairan Condore, Bunguran Utara, Reef North, Reef South, Layang-layang dan Barat Palawan. Kejadian ini berbahaya kepada semua aktiviti perkapalan dan pantai termasuk menangkap ikan dan perkhidmatan feri,” menurut MetMalaysia.

Bagi Amaran Kategori Pertama, angin kencang berkelajuan 40 hingga 50kmj dengan ketinggian ombak 3.5 meter dijangka berlaku di kawasan perairan Johor Timur, Pahang, Terengganu dan Kelantan sehingga Khamis ini.

Amaran itu turut melibatkan kawasan perairan Tioman dan Bunguran Selatan sekali gus, berbahaya kepada bot-bot kecil, rekreasi laut dan sukan laut.

Kenyataan mengenai amaran itu dikeluarkan MetMalaysia pada 2 petang, hari ini. – BERNAMA


GTA platform bagi NGO bersuara – Gagasan Bangsa

KUALA LUMPUR: Penubuhan Gagasan Bangsa (GB) memilih Gerakan Tanah Air (GTA) sebagai platform mengangkat suara rakyat.

GB adalah gabungan pemimpin Melayu daripada pelbagai pertubuhan bukan kerajaan (NGO).

Wakil Jawatankuasa Pemandu GB yang juga Ketua Penerangan GTA, Datuk Nizam Mahshar berkata, suara rakyat tidak dapat disampaikan dengan sempurna sebelum ini, malah terhenti sekerat jalan meskipun NGO sudah banyak bersuara melalui kerjasama dengan parti-parti politik dalam negara.

Bagaimanapun, GB diberi peluang untuk menyuarakan hak rakyat melalui GTA kerana menjadi satu-satunya parti politik yang membuka platform itu.

“Objektif GB ditubuhkan untuk menjadi satu suara rakyat yang kuat dalam memastikan semua isu dinyatakan dapat dibaiki dan direalisasikan.

“Empat parti komponen GTA (Berjasa, Pejuang, Putra, Iman) lebih terbuka dan sedia beri ruang luas kepada perjuangan NGO.

“Maka GB, melalui wakil individu kami, telah memilih untuk bekerjasama dengan keempat parti ini sebagai komponen pengasas NGO kepada GTA untuk menghadapi pilihan raya umum nanti,” katanya.

Beliau berkata demikian pada sidang media pelancaran penubuhan GB sebagai komponen NGO utama GTA, di Wisma Melayu, di sini.

Turut hadir, wakil jurucakap GB lain antaranya, Aminuddin Yahaya, Prof Ahmad Murad Mohd Noor Merican, Ahmad Zakie Ahmad Shariff dan Dr Ahmad Idham Ahmad Nadzri.

Nizam berkata, keterlibatan GB dalam GTA juga bukan sebagai ‘passenger’ atau ‘yes man’ semata-mata tetapi terlibat dalam menentukan hala tuju GTA.

Sementara itu, Aminuddin berkata fokus GB adalah perjuangan NGO dalam skop lebih besar dan luas.

“Sepanjang pengalaman menyertai bidang NGO selama 25 tahun, kita sudah hantar macam-macam memorandum tetapi tidak diberi perhatian melalui kerjasama parti politik.

“Dengan penyertaan GB sebagai komponen NGO GTA, bukan sahaja boleh memperjuangkan isu agama tetapi seni, alam sekitar, akademik, macam-macam lagi.

“Perlu diingatkan, GB bukan parti tapi terlibat dalam isu politik kerana suara rakyat diangkat dan diambil sebagai satu dasar negara,” katanya yang menjelaskan sebab penyertaan selepas meletakkan jawatan sebagai mantan Pengerusi Pertubuhan-Pertubuhan Pembela Islam (Pembela), baru-baru ini.

Author

Tun Puteh Wanti

View all posts

View all posts


Annuar terharu terima 10,000 keahlian baharu Muafakat Nasional

CYBERJAYA: Presiden Muafakat Nasional (MN), Tan Sri Annuar Musa menzahirkan rasa terharunya apabila keahlian baharu Muafakat Nasional sudah mencapai 10,000.

Annuar berkata dalam kenyataan di Facebook pada Isnin, beliau berasa bersemangat dengan keahlian baharu itu.

“Subhanallah, baru beberapa jam keahlian Muafakat Nasional dibuka, sudah lebih 10,000 permohonan keahlian diterima.

“Saya amat terharu betapa ramainya di luar sana anak bangsa yang prihatin terhadap agama, bangsa, dan negara serta cintakan muafakat.

“Tiba tiba saya merasa suatu kekuatan baharu untuk terus berjuang bersama mereka yang jujur dan ikhlas. Semoga Allah memudahkan segala urusan kita seterusnya,” katanya.

Untuk rekod, MN merupakan sebuah pertubuhan bukan kerajaan (NGO) yang diasaskan Anwar di mana asalnya ialah parti kerjasama antara UMNO dan PAS yang dibentuk pada 2019 dan diaktifkan semula oleh beliau pada 25 November lalu.

Pada Ahad, Annuar mengumumkan bahawa permohonan untuk menyertai MN sebagai ahli baharu telah dibuka dan boleh dibuat secara dalam talian (online).

Menurut Annuar, permohonan itu sepatutnya dibuka minggu hadapan, namun dibuat lebih awal iaitu pada Sabtu melalui laman web rasmi MN atas permintaan ramai.

Berita berkaitan: Atas permintaan ramai, Annuar buka keahlian baharu untuk MN lebih awal

Author

Faridah Amiratul

View all posts

View all posts


Pelawak, teman lelaki selesai bayar jaminan RM40,000

Penjamin kepada Siti Nuramira Abdullah, 26, dan V. Alexander Navin, 38, masing-masing membayar wang jaminan itu di kaunter bayaran jamin di Kompleks Mahkamah Kuala Lumpur (KMKL) dan Petaling Jaya.

Peguam R. Sivaraj yang mewakili pasangan itu berkata beliau tidak dapat mengesahkan bila kedua-dua anak guamnya yang masing-masing berada di Penjara Satelit Beranang dan Kuala Kubu Bharu, Selangor akan dibebaskan.

“Dua penjamin iaitu kenalan kepada kedua-dua anak guam saya telah selesai membayar wang jaminan, namun saya tidak pasti bila mereka (Siti Nuramira dan Alexander) dibebaskan.

“Kami memahami dalam tempoh pandemik ini berlaku kelewatan pembebasan mereka disebabkan oleh teknikal, pengangkutan dan kuarantin, bagaimanapun saya berharap mereka dibebaskan hari ini atau esok,” katanya ketika ditemui pemberita di luar kaunter bayaran jamin di KMKL hari ini.

Menurut Sivaraj, wang jaminan berjumlah RM40,000 itu adalah hasil kutipan daripada sumbangan orang ramai dalam tempoh empat hari yang dimasukkan ke akaun bank hak asasi manusia Lawyers for Liberty (LFL).

Pada 13 Julai lepas, Siti Nuramira mengaku tidak bersalah di Mahkamah Sesyen di sini atas pertuduhan mengaku bahawa dia adalah seorang Muslim yang telah menghafal 15 juzuk al-Quran dan kemudian bertindak membuka tudung dan menanggalkan baju kurung sewaktu membuat persembahan di atas pentas.

Perbuatan itu menyebabkan suasana tidak harmoni atas alasan-alasan agama dalam kalangan penganut agama Islam.

Kesalahan itu didakwa dilakukan di Restoran Crack House Comedy Club, Taman Tun Dr Ismail, di sini pada 6 petang, 4 Jun lepas mengikut Seksyen 298A(1)(a) Kanun Keseksaan yang membawa hukuman penjara maksimum lima tahun, jika sabit kesalahan.

Alexander Navin pula mengaku tidak bersalah di Mahkamah Sesyen Petaling Jaya atas dua pertuduhan iaitu membuat dan memulakan penghantaran komunikasi jelik dengan niat untuk menyakitkan hati orang lain melalui aplikasi Instagram menggunakan nama profil Twitter ‘greenleafyconnoiseur’ dan YouTube dengan nama profil ‘Alex & Amy @ insta Greenleafyconnoiseur’, pada 5 Jun dan 16 Jun lepas.

Kedua-dua hantaran itu dibaca di sebuah kondominium di Damansara Perdana di sini, pada 10.30 pagi, 9 Julai lepas.

Kedua-dua pertuduhan itu dikemukakan mengikut Seksyen 233(1) (a) Akta Komunikasi dan Multimedia 1998 dan dihukum mengikut Seksyen 233(3) akta sama yang membawa hukuman denda maksimum RM50,000 atau penjara maksimum setahun atau kedua-duanya dan boleh didenda RM1,000 bagi setiap hari kesalahan itu diteruskan selepas sabitan, jika disabitkan kesalahan. – BERNAMA


Polis tahan 2 lelaki ugut PM, Ayob Khan

KUALA LUMPUR: Polis Diraja Malaysia (PDRM) mengesahkan menahan dua lelaki bagi membantu siasatan berhubung hantaran di media sosial mengandungi kenyataan berbaur ugutan terhadap Perdana Menteri, Datuk Seri Anwar Ibrahim dan Timbalan Ketua Polis Negara, Datuk Seri Ayob Khan Mydin Pitchay.

Pengarah Jabatan Siasatan Jenayah Bukit Aman, Datuk Seri Mohd Shuhaily Mohd Zain berkata, lelaki pertama yang disyaki pemilik atau pengendali Facebook Nekad Hikers Ventures berumur lingkungan 51 tahun, ditahan di kawasan Bandar Baru Bangi, Selangor, semalam.

“Lelaki kedua pula yang dipercayai pemilik atau pengendali akaun Facebook Jgad Zruu berumur 27 tahun, ditahan di kawasan Bukit Mertajam, Pulau Pinang,” katanya.

Beliau berkata, kes masih di peringkat siasatan, dan PDRM menasihatkan orang ramai agar tidak membuat sebarang spekulasi yang boleh mengganggu siasatan.

“PDRM menasihati orang ramai agar menjadi pengguna media sosial yang bijak, cakna dan prihatin terhadap isu-isu sensitif terutama membabitkan kegentaran awam dan keselamatan negara,” katanya hari ini.

Mohd Shuhaily berkata, kes itu disiasat mengikut Seksyen 507 Kanun Keseksaan iaitu menakutkan secara jenayah dengan jalan perhubungan sembunyi nama dan Seksyen 233 Akta Komunikasi dan Multimedia 1998. – Harian Metro

Author

Media Variasi

View all posts

View all posts


Tesla beli kompleks besar di Cyberjaya sebagai ibu pejabat – Anwar

KAJANG: Tesla Inc telah membeli kompleks besar di Cyberjaya untuk dijadikan sebagai ibu pejabat syarikat tersebut.

Perdana Menteri, Datuk Seri Anwar Ibrahim berkata, perkara itu dimaklumkan oleh wakil pemilik syarikat Elon Musk kepada beliau minggu lalu.

“Tanya Tesla, Elon Musk banyak negara beri insiatif dan peluang, tetapi pilih Malaysia iaitu Cyberjaya di Selangor.

“Minggu sudah wakil jumpa saya (beritahu) sudah beli kompleks besar dan jemput Perdana Menteri rasmi awal Oktober atau akhir September.

“Saya jawab setuju dengan syarat bawa Elon Musk rasmi bersama dengan saya,” katanya pada ceramah umum sempena Pilihan Raya Negeri (PRN) di Beranang dekat sini malam tadi, lapor Kosmo.

Terdahulu, Anwar yang juga Pengerusi Pakatan Harapan (PH) berkata, beliau dimaki oleh pembangkang sejak menjadi Perdana Menteri lapan bulan lalu.

“Tetapi dalam kita ada kuasa lapan bulan ini ada dengar saya curi, agih kontrak, sakau wang rakyat kerana dalam negara ini yang paling penting.

“Negara bukan miskin. Kaya, hasilnya banyak, tetapi kalau teruskan budaya amalan sakau ini rakyat tidak boleh dibela.

“Kita cuba sedaya upaya lapan bulan ini. Kita kehilangan Datuk Seri Salahuddin Ayub menteri yang bekerja kuat dan bersungguh memenuhi agenda madani, rahmah,” katanya.

Justeru, kata Anwar, beliau berharap rakyat memahami negara menjadi rosak apabila mempunyai pemimpin yang hanya menjaga keluarga dan sakau sana sini.

“Dia boleh maki saya ‘berbakul-bakul’, tetapi tidak boleh tegur dan kecam saya kerana saya tidak guna kuasa sakau duit negara.

“Boleh tidak kamu sebut kamu tak buat apa-apa. Dulu saya tidak tengok fail. Sekarang saya tengok fail,” katanya.

Author

Media Variasi

View all posts

View all posts


Fandi bimbang Mat Yo mengganas di Darul Makmur

KUANTAN: Sri Pahang FC perlu merantai Norshahrul Idlan Talaha jika tidak mahu berputih mata apabila menentang Harini Selangor FT pada aksi kedua pusingan 16 terbaik Piala Malaysia di Stadium Darul Makmur, Ahad ini.

Pengendali skuad Tok Gajah, Fandi Ahmad mengakui bekas penyerang kebangsaan itu mampu memberikan ancaman seperti yang dibuktikan pada aksi pusingan pertama.

Katanya, biarpun pada perlawanan pertama Norshahrul atau Mat Yo beraksi pada babak kedua, penyerang veteran itu berjaya menjaringkan gol.

“Saya harap pemain kekal fokus dan memanfaatkan segala peluang yang ada untuk memastikan kemenangan berpihak kepada Sri Pahang.

“Pada masa sama, pemain lain juga perlu dikawal kerana Harini Selangor dibarisi pemain berpengalaman,” katanya.

Pada aksi pusingan pertama, Harini FT berjaya bangkit dan memberi tentangan kepada Pahang sebelum tewas 2-3.

“Saya akui kelebihan satu gol yang dimiliki pasukan bukan jaminan kerana Harini Selangor sudah pasti mahu mencatat keputusan terbaik dalam saingan Piala Malaysia musim ini.

“Sebagai pasukan yang berada di liga atas (Liga Super), pasukan seperti Harini Selangor yang beraksi di Liga M3 akan berusaha untuk melakar kemenangan.

“Mereka akan mempamerkan prestasi terbaik mereka seperti yang dipersembahkan apabila berjaya menyamakan kedudukan 2-2 selepas ketinggalan 0-2.

“Kesilapan pemain yang memberi ruang dan berasa selesa menyebabkan Sri Pahang hanya memiliki kelebihan satu gol dan perlu tampil dengan prestasi terbaik di halaman sendiri, ” kata legenda bola sepak Singapura itu.

Author

Media Variasi

View all posts

View all posts


Polis siasat video kibar Jalur Gemilang bersama bendera Israel

KUALA LUMPUR: Polis membuka satu kertas siasatan berhubung video sekumpulan individu menyanyikan lagu Negaraku sambil mengibarkan Jalur Gemilang bersama bendera Israel yang tular dalam media sosial.

Timbalan Ketua Polis Daerah Petaling Jaya, Supt Ku Mashariman Ku Mahmood berkata, siasatan dilakukan susulan laporan yang diterima daripada seorang lelaki warga tempatan Selasa lepas setelah melihat video yang berdurasi 47 saat itu.

“Siasatan awal mendapati kejadian itu berlaku pada September lepas ketika sekumpulan warga tempatan mengadakan lawatan ke Tasik Galilee yang terletak dalam kawasan jajahan Israel, dikendalikan sebuah agensi pelancongan tempatan.

“Semasa lawatan, lagu Negaraku dipasang dan dinyanyikan sambil bendera Malaysia dikibarkan. Video ini dipercayai ditularkan semula untuk dikaitkan dengan isu Israel yang sedang panas sekarang,” katanya dalam kenyataan di sini hari ini.

Beliau berkata siasatan dilakukan mengikut Seksyen 8 Akta Lagu Kebangsaan 1968 dan Seksyen 233 Akta Komunikasi dan Multimedia 1988.

Ku Mashariman turut menasihati orang ramai supaya tidak mengeluarkan sebarang kenyataan serta menyebarkan video berkenaan di mana-mana platform bagi mengelakkan apa-apa spekulasi dan provokasi yang boleh menggugat ketenteraman awam. – BERNAMA


Tolak pemimpin guna fitnah untuk kuasa

KUALA LUMPUR: Rakyat sudah serik memilih pemimpin menjadikan fitnah untuk mendapat kuasa dan menjatuhkan orang lain.

Penyelidik kepentingan awam, Muhammad Zaki Omar berkata, rakyat sudah muak melihat pemimpin yang menggunakan strategi fitnah, hasutan untuk menyerang mana-mana pihak.

“Fitnah lebih bahaya dari rasuah kerana selagi ia diperkatakan sama ada di media sosial atau pentas politik selagi itu ia memusnahkan reputasi seseorang.

“Kita masih bertuah berada dalam dunia di hujung jari di mana semua maklumat boleh dinilai, disemak untuk mengetahui kebenaran, kita masih boleh menilai semula.

“Tentulah daripada sini kita terkejut melihat bagaimana pemimpin yang mendakwa memperjuangkan hak rakyat tetapi mengaut kekayaan untuk anak-anak dan kroni sahaja.

“Menjatuhkan orang lain dengan memfitnah demi menutup jenayah mereka, malah menghasut, menyokong kumpulan radikal subversif, rasis dan liberal.

“Mereka buat-buat lupa bahawa mereka memerintah adalah daripada mandat yang diberikan oleh majoriti rakyat yang mahukan perubahan,” katanya kepada MEDIA VARIASI.

Dalam pada itu Zaki berkata, rakyat perlu ingat seperti kata Melayu, sesal dahulu pendapatan sesal kemudian tidak berguna.

“Rakyat juga sudah bijak menilai sendiri bagaimana 22 bulan ketika PH memerintah, keutamaan hak rakyat diketepi, janji dikhianati, campur tangan dalam kuasa perundangan dan kebebasan bersuara media.

“Rakyat juga menolak pemimpin chauvinist, kiasu, sengaja melanggar kontrak sosial, memburukkan negara di mata dunia, menipu, manipulasi fakta untuk kepentingan diri,” katanya.

Dalam pada itu beliau menasihatkan rakyat untuk memilih pemimpin yang berdaya tahan, ciri kepimpinan, tidak menggunakan agenda fitnah, yang tidak membelakangkan Perlembagaan, tidak hipokrit atau pengkhianat yang melakukan kebejatan terhadap negara.

“Memilih pemimpin yang sempurna tentulah sukar kerana azali manusia dicipta dengan seribu kekurangan tetapi memilih kualiti yang baik mungkin 60 peratus dari 100 peratus yang diharapkan sudah cukup baik.

“Kita rakyat tidak mahu negara ini jatuh kepada tangan yang salah, meminggirkan hak rakyat asal di negara ini dan merosakkan negara dengan fitnah yang boleh memecahbelahkan rakyat,” katanya.

Author

Tun Puteh Wanti

View all posts

View all posts


APMM selamatkan pemancing warga British terkandas di Pulau Lalang

MELAKA: Agensi Penguatkuasaan Maritim Malaysia (Maritim Malaysia) Melaka dan Negeri Sembilan berjaya menyelamatkan seorang pemancing warga British yang terkandas di Pulau Lalang di sini semalam.

Pengarah Maritim negeri, Kapten Maritim Iskandar Ishak berkata, mangsa dikenali sebagai Russel Walter Boyd, 40, dan tinggal di Bangsar, Kuala Lumpur ditemukan dalam keadaan selamat tanpa sebarang kecederaan selepas terkandas kira-kira tiga jam.

Beliau berkata sebelum kejadian, mangsa keluar memancing seorang diri menaiki bot getah ke pulau tersebut sebelum bot dinaikinya hanyut dibawa arus kerana tidak diikat.

“Pihak kami menerima makluman pada 2.30 pagi semalam dari Maritime Rescue Sub Centre (MRSC) Johor Bahru melalui aduan MERS 999 sebelum mengatur gerak Bot Kilat 19 yang berada di kawasan berhampiran bagi menyelamatkan mangsa.

“Lelaki berkenaan kemudiannya dibawa ke Jeti Marina Bandar Hilir Melaka untuk tindakan selanjutnya,” katanya dalam satu kenyataan di sini hari ini.

Beliau berkata, Maritim Malaysia sentiasa peka dan serius melaksanakan pemantauan operasi dan penguatkuasaan agar komuniti maritim selamat untuk melakukan aktiviti di laut.

Katanya sebarang maklumat atau kecemasan sila laporkan segera ke Pusat Operasi Maritim Melaka dan Negeri Sembilan di talian 06-3876730 dan MERS 999 yang beroperasi secara 24 jam bagi membantu operasi. – BERNAMA


GEG mesti diluluskan, industri diselar agar tidak pentingkan diri

CYBERJAYA: Pertubuhan Wanita Malaysia untuk Kawalan Tembakau dan Kesihatan (MyWATCH) menggesa agar RUU kawalan rokok elektronik segera dibawa ke Parlimen dan diluluskan, dan seterusnya digubal (enacted) dengan segera bagi melindungi generasi akan datang.

Presidennya, Roslizawati Md Ali berkata, pihaknya menyambut baik pengumuman Perdana Menteri, Datuk Seri Anwar Ibrahim bahawa kerajaan menyokong ikhtiar Kementerian Kesihatan Malaysia (KKM) melaksanakan peruntukan larangan merokok kepada Generasi yang lahir pada 1 Januari 2007 dan seterusnya.

Menurutnya, dasar yang lebih dikenali sebagai Generasi Penamat atau Generational EndGame (GEG) adalah bertepatan untuk melindungi golongan generasi akan datang daripada terjebak dengan kegiatan buruk merokok ini khususnya produk merokok alaf baru seperti rokok elektronik atau vape.

Beliau berkata, sebagai pertubuhan wanita, MyWATCH berpendapat sokongan kerajaan terhadap pelaksanaan GEG adalah penting bagi melindungi kanak -kanak dan remaja dan ia sememangnya menjadi keutamaan Kerajaan demi memastikan Malaysia dapat melahirkan generasi akan datang yang lebih sihat dan produktif.

“Saya sungguh kesal selama ini masalah merokok terutama rokok elektronik dalam kalangan kanak-kanak dan remaja sukar dikawal dan telah semakin menular. Kita boleh nampak dengan jelas, anak-anak muda ini tanpa segan silu menggantungkan rokok elektronik di leher mereka.

“Lebih menjengkelkan lagi apabila mereka dengan bangganya menghembuskan wap rokok elektronik yang kononnya tidak membahayakan kesihatan,” katanya.

Roslizawati berkata, MyWATCH juga menyambut baik pengumuman berkaitan pengenaan duti eksais ke atas produk atau cecair bagi rokok elektronik, namun percukaian semata-mata tanpa kawalan ketat terutamanya terhadap pengiklanan dan promosi rokok elektronik yang semakin berleluasa akan menyebabkan ia berleluasa tanpa kawalan.

Katanya lagi, ianya mestilah selaras dan mematuhi Artikel 5.3 FCTC (Framework Convention for Tobacco Control atau Rangka Kerja Konvensyen Kawalan Tembakau mengenai Protecting Tobacco Control Policies from Tobacco Industry Interference), apatah lagi Article 13 (Ban on Tobacco Advertising, Promotion and Sponsorship).

Mengulas kenyataan yang dikeluarkan oleh pihak Dewan Perniagaan Vape Malaysia atau MVCC berkaitan cadangan GEG tidak sepatutnya diteruskan kerana ia akan mengharamkan produk vape dalam jangka masa panjang dan akan memberi kesan kepada perniagaan tempatan, Roslizawati menyifatkannya satu kenyataan yang mementingkan diri tanpa memikirkan masa depan anak-anak muda generasi akan datang.

“MVCC perlu cakna dan sensitif, serta harus prihatin Pelaksanaan GEG HANYA melibatkan mereka yang lahir pada 1 Januari 2007 dan seterusnya. Kajian yang dijalankan oleh pihak Kementerian Kesihatan Malaysia menunjukkan jumlah pengguna rokok elektronik yang tidak tergolong dalam kumpulan generasi ini adalah lebih kurang 1 juta orang.

“Oleh itu mana mungkin industri ini akan rugi kerana mereka masih mempunyai klien dengan jumlah yang besar. Lainlah sekiranya kerajaan melarang sepenuhnya penjualan rokok elektronik sebagaimana yang telah dilaksanakan oleh negara- negara jiran seperti Singapura, Thailand dan Brunei,” katanya.

Roslizawati juga menekankan, kajian juga mendapati beban kesihatan (health burden) jauh mengatasi pendapatan (revenue).

“Kajian statistik 2020 menunjukkan jumlah kutipan RM2.7 bilion revenue, tidak dapat menampung beban tiga jenis penyakit sebanyak RM6.21 bilion, apatah lagi penyakit-penyakit sampingan merokok keseluruhannya. Peningkatan peratusan penggunaan rokok elektronik yang semakin kritikal, di mana keseluruhan pengguna rokok elektronik dalam kalangan remaja berumur 13 hingga 17 tahun meningkat daripada 9.8% pada tahun 2017 kepada 14.9 % pada tahun 2022; peningkatan yang amat membimbangkan,” tegasnya.

Author

Taufik Asmady Abdul Aziz

View all posts

View all posts


Nafkah anak daripada 25 peratus pendapatan bapa – peguam

KUALA LUMPUR: Meskipun tidak lagi berstatus billionaire, rapper dan penerbit Amerika Syarikat, Ye yang juga bekas suami Kim Kardashian, tetap menanggung nafkah empat anaknya.

Selepas ditamatkan kontrak dengan jenama sukan terkemuka dunia, Adidas, Ye kini hanya memiliki beberapa aset hartanah kerana sebilangan daripada aset miliknya sudah dilelong.

Walaupun tidak memiliki bangunan komersial, Ye atau lebih dikenali sebagai Kanye West, dalam pengetahuannya bersetuju melaksanakan tanggungjawab dengan memberikan sejumlah (AS$200,000) iaitu sekitar hampir RM1juta secara bulanan kepada anak-anaknya.

Keputusan itu dicapai dalam kesepakatan antara Kim dan Ye pada 2022, selepas perceraian mereka pada Mac tahun sama.

Meskipun kedua mereka bukanlah seorang muslim, namun Ye masih melaksanakan tanggungjawab dalam menanggung nafkah terhadap anak-anaknya.

Peguam, Nizam Bashir Abdul Kariem Bashir dari firma Nizam Bashir & Associates, tampil memberi ulasan secara lebih meluas dan tidak terhad terhadap pertikaian pihak tertentu.

“Pertama sekali, perlu ditekankan bahawa nafkah anak bertujuan untuk memastikan keperluan asas mana-mana anak tersebut dapat ditanggung oleh pihak yang memiliki hak penjagaan.

“Lazimnya, ia merangkumi kos yang dialami untuk keperluan asas anak seperti tempat tinggal, pakaian, makanan dan minuman, perubatan, pengangkutan ke sekolah, kos pelajaran dan wang saku sekolah atau tuition atau kolej.

Nizam menjelaskan, nafkah anak adalah di bawah tanggungjawab bapa kandungnya dan ini diperuntukkan oleh Seksyen 72(1) Undang-undang Keluarga Islam (Wilayah Persekutuan) 1984.

“Amaun nafkah adalah satu perkara yang kadang kala menjadi punca pertikaian pihak-pihak.

“Mungkin ini disebabkan oleh hakikat bahawa jumlah nafkah juga bergantung kepada kemampuan.

“Namun, sebagai garis panduan, tidak mustahil bahawa 25 peratus daripada pendapatan bulanan bapa yang bertanggungjawab diketepikan untuk tujuan nafkah anak.

“Jika contohnya, pendapatan bulanan bapa adalah RM2 juta, maka jika 25 peratus bermakna RM500,000 adalah nafkah anak-anak.

“Ada negara di mana suatu kadar peratusan dari pendapatan mingguan atau bulanan ibu bapa telah dijadikan suatu perkara yang perlu dipatuh secara undang-undang,” ulasnya.

Beliau berkata, kemungkinan peratusan tersebut akan menurun sedikit sekiranya seorang ayah itu merupakan individu “high net worth” atau individu bernilai bersih tinggi tetapi sumbangannya masih dibuat.

“Sebagai contoh, Kanye West diperintahkan menyumbang sebanyak US$200,000 sebulan kepada Kim Kardashian untuk nafkah anak,” katanya.

MEDIA VARIASI sebelum ini melaporkan, Presiden Kelab Wanita Ikon Malaysia (KWIM), Datuk Normaziah Sheikh Mohamed menyebelahi bekas isteri ahli perniagaan, Emilia Hanafi berhubung jumlah nafkah bagi tiga anak lelakinya yang ditanggung bapa mereka.

Normaziah menegaskan, jumlah RM6,000 bagi tiga anak lelaki kepada ibu tunggal itu tidak wajar dipersoal kerana bapa mereka adalah seorang jutawan.

Terdahulu, Emilia dilaporkan memberi keterangan berhubung usahanya dalam membesarkan anak-anak kepada Majistret Nadia Othman di Mahkamah Majistret Kuala Lumpur, Jumaat lalu.

Dalam prosiding berkenaan, Emilia menyatakan bahawa dia mengambil jalan dengan menjual makanan dari rumah seperti membuat roti jala, pulut kuning, rendang daging dan kerepek bayam.

Menurut Emilia, dia menanggung anak-anak daripada segi sara hidup memandangkan nafkah diberi tidak cukup berikutan anak-anak belajar di sekolah antarabangsa sejak sebelum berpisah.

Kini, selain anak-anak tidak diberi tempat tinggal oleh bapa mereka, Emilia juga terpaksa menguruskan hantar dan ambil mereka dari sekolah, kos bagi kelas tambahan, pakaian seragam, buku-buku sekolah antarabangsa dan menanggung kos pengangkutan anak-anak.

Author

Tun Puteh Wanti

View all posts

View all posts


PRU15: Calon termuda 23 tahun, Dr Mahathir kekal calon paling tua 97 tahun

KUALA LUMPUR: Calon termuda yang bertanding dalam Pilihan Raya Umum ke-15 (PRU15) adalah Peggy Chaw Zhi Ting dan Muhammad Syahmi Suhaimi yang masing-masing berumur 23 tahun.

Sementara Pengerusi Penaja Gerakan Tanah Air (GTA) Tun Dr Mahathir Mohamad kekal sebagai calon paling tua yang bertanding pada pilihan raya kali ini pada usia 97 tahun.

Chaw yang bertanding di Parlimen Tenom atas tiket Bebas akan berdepan persaingan lima penjuru membabitkan calon Pakatan Harapan (PH) Noorita Sual, calon Barisan Nasional (BN) Jamawi Jaafar, Ukim Buandi (Parti Warisan) dan seorang lagi calon Bebas, Riduan Rubin.

Muhammad Syahmi pula mewakili PH bagi kerusi Dewan Undangan Negeri (DUN) Tambun Tulang di Perlis menentang tiga lagi calon iaitu Datuk Ismail Kassim (BN), Wan Zikri Afthar Ishak (PN) dan Maton Din daripada Pejuang yang merupakan parti komponen GTA.

Sementara itu, Dr Mahathir yang bertanding di Langkawi atas tiket Pejuang  mempertahankan kerusi itu untuk penggal kedua dalam persaingan lima penjuru melibatkan calon BN Datuk Amirshah Siraj, calon Perikatan Nasional (PN) Datuk Mohd Suhaimi Abdullah, Zabidi Yahya (PH) dan Datuk Abd Kadir Sainudin (Bebas).

Pada PRU14, Perdana Menteri Keempat itu mencipta kejutan memenangi kerusi tersebut atas tiket PH dengan memperolehi 18,954 undi menewaskan penyandang daripada BN Nawawi Ahmad dan calon PAS Zubir Ahmad selepas kembali aktif dalam gelanggang politik setelah “menyepi” lebih 13 tahun.

Beliau yang menjadi Perdana Menteri Ketujuh selama 22 bulan selepas kemenangan PH pada  PRU14, sebelum itu menyandang kerusi Parlimen Kubang Pasu selama lima penggal sejak 1974 atas tiket BN sebelum melepaskan jawatan pada 2004.

Selain itu, veteran UMNO Tengku Razaleigh Hamzah, 85, turut sebaris dengan Dr Mahathir apabila menjadi calon kedua tertua dalam pilihan raya kali ini sejak dinamakan pertama kali menjadi calon PRU pada 1974.

Bekas Menteri Kewangan dan pengasas Petroliam Nasional Berhad (Petronas) itu yang bertanding di Parlimen Gua Musang merupakan calon paling senior dipertaruhkan BN bagi mengekalkan kerusi tersebut.

Beliau pernah keluar daripada UMNO pada 1988 bagi memimpin Parti Semangat 46 (S46) dan mengekalkan kerusi  Parlimen Gua Musang bersama S46 dalam PRU pada 1989.

Pada PRU15, Tengku Razaleigh berdepan saingan empat penjuru melibatkan calon PAS, Datuk Mohd Azizi Abu Naim, Dr Samsu Adabi Mamat (Pejuang) dan Asharun Uji (PH).

Suruhanjaya Pilihan Raya menetapkan hari pengundian pada 19 November dan pengundian awal pada 15 November. – BERNAMA


Food@Campus Keluarga Malaysia diteruskan

PUTRAJAYA: Cakna isu kenaikan harga barang yang turut memberi impak terhadap kuasa beli pelajar terutamanya bagi keperluan makanan harian, Kementerian Pengajian Tinggi (KPT) memutuskan untuk meneruskan kesinambungan inisiatif pemberian baucar makanan percuma kepada pelajar B40 di institut pengajian tinggi (IPT), Food@Campus Keluarga Malaysia.

Bagi tujuan itu Menteri Pengajian Tinggi Datuk Seri Dr Noraini Ahmad berkata Yayasan Kebajikan Siswa Keluarga Malaysia (YKS) bersetuju menyumbangkan dana sebanyak RM1 juta bagi inisiatif Food@Campus Keluarga Malaysia 2.0.

“Saya harap Food@Campus Keluarga Malaysia 2.0 dapat terus menyantuni kebajikan pelajar dalam meringankan beban perbelanjaan harian,” kata Noraini dalam ucapannya ketika melancarkan Food@Campus Keluarga Malaysia 2.0 di sini hari ini.

“Secara tidak langsung, inisiatif ini membolehkan mahasiswa untuk fokus kepada pengajian mereka tanpa perlu risau tentang aspek kelangsungan hidup yang akhirnya boleh menjejaskan tumpuan mereka terhadap pengajian,” tambahnya.

Inisiatif Food@Campus Keluarga Malaysia mula dilaksanakan sejak 2021 di bawah Aspirasi Keluarga Malaysia (AKM).

Noraini berkata menerusi inisiatif itu sebanyak 470,444 baucar makanan percuma telah diberikan kepada 94,088 pelajar B40 bersasar di semua IPT melalui suntikan dana berjumlah RM7,056,660 dengan RM1 juta daripadanya disumbangkan oleh YKS.

YKS yang dilancarkan pada 29 Oktober lepas oleh Perdana Menteri Datuk Seri Ismail Sabri Yaakob yang juga penaung yayasan itu, digerakkan dengan tujuan menguruskan kebajikan dan penyaluran bantuan secara bersepadu, selain memperkasakan peranan dan kebolehupayaan wakil Majlis Perundingan Pelajar Kebangsaan (MPPK).

Untuk tempoh pertengahan pertama 2022 sehingga Jun pula, Noraini berkata  369,504 baucar makanan telah diedarkan untuk manfaat seramai 176,083 pelajar universiti awam.

“Pelaksanaan ini telah disokong melalui sumber peruntukan dalaman sebanyak RM5.5 juta hasil sumbangan wakaf, zakat, tajaan individu dan agensi-agensi kebajikan,” katanya.

Noraini seterusnya menyeru syarikat swasta atau badan bukan kerajaan untuk bersama dengan KPT bagi menjayakan inisiatif Food@Campus Keluarga Malaysia 2.0 supaya ia dapat diperluaskan pelaksanaannya kepada lebih ramai pelajar berkeperluan. – BERNAMA


Warga asing ceroboh surau, tunjuk kemaluan

KUALA LUMPUR: Tindakan seorang lelaki warga asing menceroboh surau di Setapak, di sini, dan menunjukkan kemaluan kepada orang ramai mengundang padah apabila ditahan Ahad lalu.

Dalam kejadian jam 10.30 malam itu, salah seorang penjaga surau terbabit menyedari satu lampu di pekarangan bilik jenazah dimatikan.

Ketua Polis Daerah Wangsa Maju, Superintendan Ashari Abu Samah berkata, pengadu kemudian melihat ke dalam surau dan mendapati suspek berjalan keluar dengan memanjat tembok surau.

Menurutnya, dia kemudian memanggil orang awam lain meminta bantuan menahan suspek.

“Pada ketika itu lelaki terbabit bertindak agresif dengan mengatakan dia adalah Muslim sambil membuka seluar dan menunjukkan kemaluannya.

“Orang ramai yang berjaya menahan suspek kemudian menghubungi polis yang datang sebelum menahannya semula,” katanya kepada Harian Metro hari ini.

Ashari berkata, siasatan lanjut dijalankan mengikut Seksyen 447 Kanun Keseksaan kerana menceroboh, Seksyen 509 kanun sama kerana menunjukkan kemaluan dan Seksyen 6 (1) (c) Akta Imigresen 1959/63.

Author

Media Variasi

View all posts

View all posts


Anwar lawat Petronas, dengar taklimat industri minyak dan gas negara

KUALA LUMPUR: Perdana Menteri, Datuk Seri Anwar Ibrahim hari ini mengadakan lawatan kerja ke Petronas di Menara Berkembar Petronas dan diberi taklimat berhubung industri minyak dan gas oleh syarikat petroleum nasional itu.

Anwar berkata, taklimat turut menyentuh berhubung perencanaan dan strategi masa hadapan Petronas dalam usaha untuk menghasilkan sumber pertumbuhan baharu yang lebih lestari dan bertanggungjawab.

“Saya juga telah mengadakan pertemuan serta perbincangan berasingan bersama Ahli Jawatankuasa Penasihat kepada Menteri Kewangan untuk mendengar perkembangan terkini mengenai tugasan yang dilaksanakan.

“Didoakan Petronas terus berkembang pesat dengan jayanya!” katanya dalam hantaran di laman Facebook.

Ketibaan Anwar yang juga Menteri Kewangan di Menara Berkembar Petronas itu disambut Presiden dan Ketua Pegawai Eksekutif Kumpulan, Tan Sri Tengku Muhammad Taufik.

Turut hadir Penasihat Petronas, Tan Sri Mohd Hassan Marican; Pengerusi Petronas, Tan Sri Mohd Bakke Salleh serta Naib Presiden Eksekutif dan Ketua Pegawai Kewangan Kumpulan Petronas, Liza Mustapha. – BERNAMA


Yayasan Sarawak buka peluang alternatif kepada UPU – Abang Johari

KUCHING: Yayasan Sarawak memberikan peluang alternatif buat anak negeri itu melanjutkan pelajaran ke peringkat tinggi, yang boleh dimanfaatkan terutamanya bagi mereka yang tidak mendapat tempat menerusi Unit Pengambilan Universiti (UPU).

Premier Sarawak Tan Sri Abang Johari Tun Openg berkata kerajaan negeri menerusi Yayasan Sarawak memiliki lima universiti di negeri ini yang boleh memberi tempat kepada anak Sarawak untuk melanjutkan pelajaran.

Ia terdiri daripada Swinburne University di Kuching, Curtin University di Miri, University Of Technology Sarawak (UTS) di Sibu selain Pusat Kecemerlangan Teknikal Sarawak (CENTEXS) serta Kolej Universiti i-CATS.

“Ini bermakna peluang anak kita agak cerah. Jika dulu kalau nak masuk universiti kita perlu memohon melalui UPU, tetapi kadang-kadang tidak dapat tempat atau jurusan yang diberi itu tidak kita minati.

“..tetapi sekarang di bawah universiti yang dipunyai kerajaan Sarawak kita tidak lagi hanya bergantung pada UPU,” katanya semasa berucap pada Majlis Anugerah Khas Premier Sarawak ke-30 di sini, hari ini.

Diperkenalkan pada tahun 1992, anugerah itu memberi pengiktirafan pada pihak sekolah, warga pendidik dan juga murid yang cemerlang dalam usaha meningkatkan standard pendidikan dan pembangunan modal insan di Sarawak.

Seramai 58 penerima diraikan pada hari ini.

Sementara itu Abang Johari berkata Yayasan Sarawak memainkan peranan penting dalam membuka peluang pendidikan kepada anak Sarawak sejak penubuhannya pada 1971.

“Yayasan Sarawak sudah berjaya melahirkan anak-anak kita yang mempunyai ilmu, malah ramai antara mereka telah berjaya dan menjadi pemimpin negeri ini,” katanya. – BERNAMA


Naufal dengar suara panggil nama, minum air parit untuk hidup – Bapa

IPOH: Pelajar tahfiz yang ditemukan semalam selepas tiga hari dilaporkan hilang di kawasan kebun getah di Kampung Tanjong Sejarah, Kampung Tawai, Gerik mendakwa terdengar suara orang memanggil namanya, namun tidak nampak sesiapa.

Berdasarkan kisah yang diceritakan Muhammad Naufal Adzimi, bapanya, Mohd Harriz Muhamed, 46, berkata, anaknya yang berusia 17 tahun itu berada di kawasan sekitar tetapi tidak berupaya untuk menjumpai pasukan mencari dan menyelamat (SAR) sepanjang kehilangannya.

“Muhammad Naufal Adzimi juga tidak makan selama tiga hari dan hanya minum air parit yang terdapat di kawasan kebun itu,” kata Penolong Jurutera Majlis Daerah Gerik itu.

Mohd Harriz berkata ketika kejadian, anak kedua daripada lima beradik itu keluar dari rumah pada awal pagi untuk menunaikan solat Subuh di Masjid Jamek Gerik sebelum hilang dan tidak pulang.

Beliau berkata, anaknya memberitahu ketika menunggang motosikal seorang diri, tiba-tiba dia hilang kawalan sebelum tidak sedarkan diri.

Mohd Harriz berkata, usaha pencarian Muhammad Naufal Adzimi hanya menemukan motosikal ditungganginya di kawasan kebun berkenaan sebelum beliau melaporkan kehilangan anaknya itu kepada pihak polis.

Menurutnya, Muhammad Naufal Adzimi yang mengalami beberapa kesan calar pada muka dan badannya kini masih menerima rawatan di Hospital Gerik dan berada dalam keadaan stabil.

Semalam, pasukan SAR melaungkan azan sebelum menemukan pelajar yang dikatakan mengalami kecelaruan minda itu dalam keadaan selamat pada pukul 10.49 pagi kira-kira dua kilometer dari lokasi motosikal yang ditinggalkan mangsa ditemukan.

Penolong Pengarah Bahagian Operasi Jabatan Bomba dan Penyelamat (JBPM) Perak, Sabarozi Nor Ahmad dilaporkan berkata, lokasi berkenaan sebelum ini telah dibuat pencarian, namun kemungkinan situasi mangsa yang bergerak menyebabkan dia tidak dijumpai sebelum ini.

Terdahulu, operasi hari keempat diteruskan semalam dengan kekuatan anggota 94 orang termasuk polis, unit K9 bomba, Agensi Pertahanan Awam Malaysia (APM) dan orang awam. – BERNAMA


Bubar Parlimen sebelum bajet lulus akan beri kesan perbelanjaan negara – Pakar

CYBERJAYA: Belanjawan yang dibentangkan tanpa diluluskan akan memberi banyak komplikasi sehingga memberi kesan terhadap perjalanan perbelanjaan negara, kata penganalisis politik, Mujibu Abd Muis.

Mujibu berkata demikian ketika dihubungi MEDIA VARIASI pada Selasa bagi mengulas mengenai Bajet 2023 yang akan dibentangkan pada Jumaat ini.

Beliau mengulas mengenai khabar angin Parlimen akan dibubarkan sebelum sempat belanjawan itu dibahaskan dan diluluskan susulan Pilihan Raya Umum Ke-15 (PRU15) dijangkakan akan berlangsung dalam masa terdekat.

“Saya nampak ada kebarangkalian kerajaan mungkin tergantung dengan perkiraan semasa, tidak ada mana-mana parti yang mendapat majoriti yang diperlukan.

“Jadi, kalau ini berlaku, sudah tentu Bajet 2023 itu akan menjadi masalah kerana tempoh bajet itu mungkin, katalah dalam PRU akan datang, kerajaan itu boleh dibentuk dalam bulan Disember atau pun tiada majoriti, bajet itu akan tergantung.

“Dan kalau sudah melangkau tahun, sudah tentulah komplikasi berkait dengan arahan perbicaraan, tatacara perolehan dan sebagainya akan memberikan kesan kepada perjalanan perbelanjaan negara,” katanya.

Justeru, beliau merasakan adalah lebih sesuai bajet itu dibahas dan diluluskan segera mengambil kira bahawa PRU15 masih boleh ditangguhkan kerana mandat itu masih ada sehingga Jun 2023 dan tidak ada keperluan yang mendesak bagi sesuatu pilihan raya diadakan.

Author

Faridah Amiratul

View all posts

View all posts


Seramai 1.5 juta dijangka banjiri P.Pinang sempena Thaipusam

GEORGE TOWN: Seramai 1.5 juta penganut agama Hindu dijangka membanjiri Pulau Pinang pada hujung minggu depan bagi menyambut perayaan Thaipusam.

Pengerusi Kuil Thanneermalai Shree Balathandayuthabani, Datuk Seri P. Kuvena Raju berkata, ini kerana perayaan itu hanya disambut pada skala kecil dengan prosedur operasi standard (SOP) yang ketat selama dua tahun disebabkan pandemik COVID-19.

“Kami menjangkakan kehadiran 1.5 juta penganut selama tiga hari kerana ramai yang ingin menunaikan nazar setelah tidak dapat berbuat demikian pada dua tahun lepas, jadi keadaan ini akan menjadi cabaran buat kami mengendalikan perayaan ini dengan sebaiknya.

“Tahun ini Thaipusam jatuh pada hujung minggu, manakala Isnin cuti umum. Kami turut menjangkakan kehadiran penganut dari Medan, Jakarta di Indonesia dan Singapura untuk menyertai perarakan di Pulau Pinang. Dahulu, ada juga penganut dari London (yang datang ke sini),” katanya kepada Bernama.

Untuk perarakan pedati emas, beliau berkata upacara itu akan bermula seawal 6 pagi pada 4 Feb di Lebuh Queen menuju ke Kuil Thanneermalai Shree Balathandayuthapani Devasthanam dan dijangka tiba paling awal pada 12 tengah malam bergantung kepada keadaan lalu lintas dan kesesakan.

Beliau turut menasihati orang ramai agar bertanggungjawab semasa perarakan kerana kelakuan para penganut di jalan raya akan mencerminkan komuniti beragama Hindu.

“Yang terbaik ialah ikut peraturan dan jangan buang sampah merata-rata. Kami menyediakan tempat secukupnya untuk membuang sampah,” katanya.

Sementara itu, Pemegang Amanah Kuil Nagarathar Thanduthabani, Dr A. Narayanan berkata perarakan pedati perak akan bermula pukul 7 pagi di Kuil Nagarathar Kovil Vidu, Lebuh Penang, membawa arca Dewa Murugan dan dijangka sampai ke pekarangan Kuil Air Terjun pada 1 atau 2 pagi dengan perjalanan sejauh 9 kilometer.

Beliau berkata, pihaknya telah melakukan kerja-kerja menggilap pedati perak yang berusia 136 tahun, di samping memasang lampu serta hiasan lain sejak sebulan lepas, yang dilakukan oleh 15 sukarelawan.

“Tahun ini kami menjangkakan kehadiran yang lebih ramai dan kami sudah melakukan persediaan.

“Selepas perarakan, pedati perak dijangka dipulangkan ke kuil di Lebuh Penang kira-kira 8 pagi pada 6 Feb. Semuanya harus berjalan lancar dan berharap orang ramai akan memberi kerjasama,” katanya. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tiga termasuk dua remaja diberkas curi motosikal untuk bergaya pada Aidilfitri

ISKANDAR PUTERI: Tindakan tiga lelaki termasuk dua remaja sanggup mencuri motosikal jenis Honda EX5 untuk bergaya pada sambutan Aidilfitri membawa padah apabila berjaya ditahan di sekitar Kangkar Pulai, di sini, pada 1 Mei lalu.

Ketua Polis Daerah Iskandar Puteri, ACP Rahmat Ariffin berkata, kesemua individu berusia 14, 17 dan 21 tahun itu diberkas pada jam 7.50 malam susulan laporan kes kecurian motosikal di sebuah kawasan pangsapuri di Kangkar Pulai pada 18 April lalu.

“Hasil tangkapan kita berjaya merampas tiga buah motosikal jenis Honda EX5, namun hasil siasatan mendapati ketiga-tiga individu ini tidak mempunyai rekod lampau.

“Motosikal yang dicuri ini dipercayai adalah untuk kegunaan sendiri semasa perayaan Aidilfitri,” katanya pada sidang media, di sini, hari ini.

Beliau berkata tiga suspek berkenaan bergiat aktif mencuri motosikal sejak bulan lalu terutama di kawasan pangsapuri dan masjid.

Sementara itu, dalam kes berasingan, Rahmat berkata, pihaknya menahan pasangan kekasih dan seorang lelaki kerana dipercayai terbabit dalam kes pecah rumah dan kecurian kereta, Sabtu lalu.

Beliau berkata, pasangan kekasih berusia 31 dan 26 tahun serta rakan lelaki berusia 36 itu ditahan di sekitar Tampoi dan Larkin di Johor Bahru pada jam 8.30 pagi.

Rahmat berkata penahanan itu berjaya dibuat selepas menerima laporan daripada seorang lelaki tempatan berusia 29 tahun yang memaklumkan rumah ibunya di Taman Bukit Indah dimasuki orang pada 2 dan 3 Mei lepas.

Menurutnya, semakan mendapati tiga kereta yang dirampas itu mendapati dua daripadanya mempunyai rekod hilang dalam kes pecah rumah, manakala sebuah lagi buah dipercayai kenderaan yang digunakan suspek ketika melakukan jenayah itu.

“Semua rampasan dianggarkan bernilai RM300,000,” katanya.

Rahmat berkata pasangan kekasih itu didapati mempunyai rekod jenayah lampau dan positif methamphetamine, manakala rakannya mempunyai 10 rekod jenayah lampau dan dadah, namun ujian saringan awal air kencing adalah negatif.

Beliau berkata kesemua individu itu direman selama lima hari bermula semalam dan kes disiasat mengikut Seksyen 457/379 A Kanun Keseksaan. – BERNAMA


Kolestrol tinggi? Ikuti petua air rendaman bendi..

CYBERJAYA: Setiap jenis sayur-sayuran itu mempunyai khasiat tersendiri yang terkadang masyarakat sendiri kurang cakna.

Baru-baru ini tular di Facebook mengenai perkongsian seorang wanita dikenali Fatimah Hashim mengenai khasiat disebalik air rebusan bendi yang didakwa berupaya menstabilkan paras gula dalam badan.

Malah, Fatimah turut mendakwa bahawa bendi elok untuk mengawal bacaan kolestrol dalam badan.

“Saya selalu mengalami kebas-kebas kaki, suami pula tinggi bacaan kolestrol.

“Selepas amalkan minum air rendaman kacang bendi ini saya tidak lagi alami kebas kaki, kolestrol saya juga telah turun. Berbaloi dari berhabis duit beli ubat setiap bulan,” tulisnya.

Selain itu, Fatimah turut berkongsi petua menggunakan air rebusan bendi untuk penyakit kencing manis.

“Petua untuk kencing manis ialah minum air rebusan kacang bendi 1 gelas 3 kali sehari.

Petua untuk mengurangkan lendir:
Air kacang bendi memanglah berlendir tapi khasiat utamanya ialah pada lendir lendirnya, jika tiada lendir seperti makan hampasnya lah..sebaiknya dicuci dan terus dipotong.
Petua:
Basuh bendi sebelum potong .Sejatkan bendi dalam penapis. Tunggu hingga kering baru potong bendi tersebut. Selepas potong, tak perlu lagi dibasuh.

Berdasarkan perkongsian Fatimah, terdapat tiga cara penyediaan air rendaman bendi iaitu:

Cara 1: Bendi harus dipotong terlebih dahulu sebelum dimasukkan ke dalam bekas rendaman air

Cara 2:

Cara 3:

2. Masukkan dalam peti sejuk semalaman.

3. Minum 30 minit sebelum sarapan.

Berdasarkan kajian yang diterbitkan dalam PLOS One pada 2017, zat yang disebut ‘myricetin’ terdapat dalam kacang bendi dan beberapa makanan lain termasuk anggur merah dan teh.

Penyelidik mengambil ekstrak ‘myricetin’ daripada kacang bendi dan diberikan kepada tikus makmal dan hasilnya menunjukkan ia meningkatkan penyerapan gula pada otot tikus sehingga menurunkan kadar glukosa darah.

Para penyelidik berpendapat bahawa ‘myricetin’ juga dapat mengurangkan risiko lain untuk diabetes. Selain itu, penyelidik pada 2011 menemukan adanya hubungan antara kacang bendi dengan penurunan gula dalam darah.

Kajian ini selaras dengan petua yang dikongsi Fatimah yang turut mendakwa bendi elok untuk mengawal paras gula dalam badan.

Berikut adalah sebahagian khasiat air rebusan bendi:

Mencuci hati
Menstabilkan kandungan gula dalam darah
Membantu melicinkan bahagian dalam usus besar
Membantu mengelakkan sembelit/mengurangkan masalah sembelit terutama di kalangan warga tua
Membantu pertumbuhan bakteria baik dalam saluran usus
Sejenis sayuran yang amat baik untuk mereka yang murung, keletihan dan rasa tidak selesa
Membantu merawat ulser dan mengurangkan kekejangan pada sendi
Meneutralkan asid dalam badan sekaligus membantu mengurangkan masalah penghadaman
Membantu mengurangkan radang paru-paru, sakit kerongkong serta kesakitan pada dubur
Anti diabetes
Kawal paras gula dalam badan

Author

Diyana Rahip

View all posts

View all posts


Empat langkah intervensi tambahan tangani isu beras – Mohamad

KUALA LUMPU: Perdana Menteri, Datuk Seri Anwar Ibrahim bersetuju empat langkah intervensi tambahan dilaksanakan bagi menangani isu bekalan beras dalam negara.

Menteri Pertanian dan Keterjaminan Makanan, Datuk Seri Mohamad Sabu berkata, langkah itu termasuk mengarahkan Lembaga Pemasaran Pertanian Persekutuan (FAMA) meningkatkan pengedaran beras putih tempatan ke kawasan luar bandar termasuk di kedai-kedai runcit.

“Oleh kerana margin jualan beras putih tempatan hanya 50 sen bagi kampit beras 10 kilogram (kg), kerajaan akan menyalurkan kos pengangkutan kepada FAMA,” katanya dalam sidang media khas di sini hari ini.

Mohamad berkata, langkah intervensi itu dipersetujui Perdana Menteri dalam pertemuan yang diadakan bersama beliau hari ini.

Bagi Sabah dan Sarawak, beliau berkata kerajaan bersetuju untuk memberikan subsidi sebanyak RM950 setiap tan metrik bagi beras putih import (BPI) mulai 5 Oktober, dengan langkah itu membolehkan BPI diperoleh dengan harga runcit RM31 bagi setiap 10 kg.

Beliau berkata tindakan itu diambil kerana pengeluaran beras putih tempatan di kedua-dua negeri itu adalah terhad. – Sinar Harian

Author

Media Variasi

View all posts

View all posts


Rafizi saran pengguna jauhi peniaga tawar harga mahal

CYBERJAYA: Menteri Ekonomi, Rafizi Ramli menyarankan pengguna supaya menjauhi para peniaga yang dirasakan mengenakan harga terlalu tinggi berbanding harga purata peniaga-peniaga lain.

Menurutnya, tindakan itu dipercayai akan menekan peniaga berkenaan untuk menurunkan harga.

“Ia bukan boikot tetapi anda tidak perlu beli. Kita ada banyak pilihan (tawaran harga yang lebih rendah).

“Bercakap mengenai makanan dan minuman, kita tengok pecahan inflasi yang betul-betul mendorong inflasi.

“Sementara kementerian-kementerian terbabit mengusahakan langkah-langkah jangka sederhana dan jangka panjang di sebelah bekalan, saya juga memilih untuk memperbaiki keanjalan saling kait harga dan bekalan dalam usaha menangani inflasi,” katanya dalam sidang media yang turut disiarkan menerusi Facebook rasminya hari ini.

Beliau berkata demikian dalam sidang media pengumuman Penerbitan Harga IHP November, pada Jumaat.

Tambah beliau, salah satu kategori perbelanjaan yang mempengaruhi inflasi adalah harga barangan makanan dan minuman bukan alkohol iaitu kumpulan perbelanjaan yang paling besar bagi isi rumah.

Sebagai solusi, Rafizi memilih untuk memperbaiki keanjalan saling kait harga dan bekalan dalam usaha menangani inflasi, sementara kementerian-kementerian terbabit mengusahakan langkah-langkah jangka sederhana dan jangka panjang.

Jelasnya, Kementerian Ekonomi akan turut memberi tumpuan jangka pendek kepada kebertanggungjawaban harga berpatutan dengan membangunkan ekosistem berasaskan data-data harga dari seluruh negara untuk menyuntik keanjalan harga dan bekalan.

Beliau berharap ekosistem itu dapat dibangunkan dan digerakkan oleh pengguna sendiri untuk dilancarkan dalam masa sebulan, sekali gus membantu penambahan keanjalan di sebelah permintaan, sebagai satu inisiatif mengawal inflasi pada masa akan datang.

Author

Diyana Rahip

View all posts

View all posts


Bekas guru SRA mengaku tak bersalah cederakan guru wanita lain

MELAKA: Seorang bekas guru Jabatan Agama Islam Melaka (JAIM) mengaku tidak bersalah di Mahkamah Majistret Ayer Keroh di sini hari ini atas tuduhan mencederakan guru wanita lain sehingga parah, September lepas.

Nurul Hidayah Khairuddin, 24, dituduh dengan sengaja menyebabkan kecederaan parah ke atas Nurul Nadirah Ahmad Ropei, 24, di dalam sebuah kelas Sekolah Rendah Agama (SRA) JAIM Taman Bukit Rambai dalam daerah Melaka Tengah kira-kira pukul 2.40 petang 28 Sept 2022.

Dia didakwa mengikut Seksyen 325 Kanun Keseksaan yang memperuntukkan hukuman penjara sehingga tujuh tahun dan denda jika sabit kesalahan.

Terdahulu, Timbalan Pendakwa Raya J. Banusha mencadangkan jaminan RM3,000 dikenakan terhadap tertuduh.

Nurul Hidayah yang diwakili peguam, Mohd Fahmy Mohd Sulaiman bagaimanapun memohon agar jaminan rendah diberikan atas alasan dia telah diberhentikan selepas kejadian itu.

Majistret Mazan Sinin membenarkan jaminan sebanyak RM3,000 dan menetapkan 13 Mac ini untuk sebutan semula kes. – BERNAMA


Pengundi Sungai Tua mahu bakal pemimpin jaga kebajikan rakyat

BATU CAVES: Pengundi di Dewan Undangan Negeri (DUN) Sungai Tua dilihat berpusu-pusu ke pusat mengundi, sejam sebelum tempoh mengundi tamat.

Berdasarkan tinjauan MEDIA VARIASI setakat pukul 4.30 petang Sabtu, suasana di Sekolah Kebangsaan (SK) Sungai Tua Baharu, di sini pada mulanya kelihatan lengang dan hanya kelihatan petugas-petugas Suruhanjaya Pilihan Raya (SPR) yang setia menunggu kehadiran para pengundi.

Namun, menginjak pukul 5 petang, orang ramai mula keluar masuk dari pusat mengundi tersebut tatkala cuaca mendung.

MEDIA VARIASI sempat menemuramah beberapa pengundi DUN Sungai Tua berhubung kriteria yang dimahukan terhadap calon yang bertanding pada Pilihan Raya Negeri (PRN) Selangor kali ini.

Menurut seorang individu yang hanya mahu dikenali sebagai Muhammad, 56, dia mengambil kira manifesto yang ditawarkan parti bertanding hendaklah menawarkan manifesto yang logik untuk dicapai.

“Saya datang mengundi hari ini kerana menunaikan hak saya sebagai warganegara Malaysia ia juga demi masa depan Malaysia,” katanya.

Sementara itu, Zaleha Ahmad Kahar, 54, berkata, dia memilih calon yang boleh mengambil berat tentang masalah rakyat.

“Malah, calon yang dipilih juga perlukan menjalankan tanggungjawab sepatutnya,” katanya yang turun mengundi dari Setapak, Kuala Lumpur.

Berpendapat sama, seorang lagi pengundi yang hanya dikenali sebagai Siti Majudah, 33, berkata, dia pula menginginkan calon yang mementingkan kebajikan rakyat yang ketika ini masih belum berada dalam tahap memuaskan.

“Saya datang mengundi pada hari ini disebabkan saya mahu perubahan kepada Selangor dan mahu memilih pemimpin yang betul supaya kebajikan rakyat terjaga,” katanya yang datang dari Pontian, Johor.

Seorang warga emas yang hanya mahu dikenali sebagai Rozita, 60, berkata, dia mahukan pemimpin yang boleh menangani masalah dan memberi manfaat kepada rakyat.

Apatah lagi, dia mengakui agak tertekan dengan kenaikan harga barang yang dilihat seolah-olah tidak berkesudahan ketika ini.

“Calon yang dipilih perlulah yang ada kredibliti untuk tangani masalah rakyat. Kalau setakat angkat (sebagai pemimpin) tapi tak datangkan manfaat susah jugalah,” tambahnya.

Razif Mohd, 35, berkata, dia mengidamkan calon yang tulus menjaga kebajikan rakyat negeri Selangor.

Ketika ini, katanya, dia berdepan dengan masalah air dan kesesakan jalan raya di Damansara selain mahu supaya Stadium Melawati, Shah Alam dibaik pulih.

“Saya datang mengundi tahun ini kerana saya mahu pemimpin sedia ada untuk ubah apa yang rakyat mahukan,” katanya.

Kerusi DUN Sungai Tua ketika ini disandang oleh Menteri Besar Selangor, Datuk Seri Amirudin Shari.

Pada PRN Selangor, Sungai Tua akan menjadi rebutan Amirudin yang bertanding di bawah Pakatan Harapan (PH), Hanif Jamaluddin mewakili Perikatan Nasional (PN) dan seorang calon Bebas, Suman Gopal.

Pada Pilihan Raya Umum ke-14 (PRU14), Amirudin yang juga Naib Presiden PKR menang dengan majoriti 11,374 di DUN Sungai Tua, selepas menewaskan tiga calon lain dari Barisan Nasional (BN), PAS dan Bebas yang berentap dalam pertandingan empat penjuru di DUN berkenaan.

Author

Fazleen Safina Abd Jamil

View all posts

View all posts


OKU bakal nikmati pengangkutan awam percuma – Nancy

PUTRAJAYA: Orang kurang upaya (OKU) bakal menikmati perkhidmatan pengangkutan awam secara percuma, kata Menteri Pembangunan Wanita, Keluarga dan Masyarakat, Datuk Seri Nancy Shukri.

Beliau berkata, perkara itu telah dipersetujui Menteri Pengangkutan, Anthony Loke Siew Fook namun mekanisme perlaksanaan pemberian tambang percuma untuk golongan itu perlu diteliti.

Menurutnya, ketika ini OKU diberi diskaun 50 peratus bagi tambang pengangkutan awam, tetapi tidak ramai daripada golongan itu yang menikmati manfaat tersebut.

“Saya telah bercakap dengan Yang Berhormat Menteri (Loke) berhubung perkara itu dan secara prinsip beliau telah bersetuju dengan cadangan ini,” katanya kepada pemberita selepas merasmikan sesi dialog awam Perkhidmatan Kanak-Kanak (Pemeliharaan dan Perlindungan) Jabatan Kebajikan Masyarakat (JKM), di sini hari ini.

Nancy berkata, tarikh pelaksanaan tambang percuma tersebut bergantung kepada pihak Kementerian Pengangkutan.

Nancy menerusi ciapan di Twitter beliau memaklumkan telah berbincang dengan Loke semasa mesyuarat Kabinet hari ini mengenai kemudahan tambang percuma kepada OKU yang menggunakan pengangkutan awam seperti Transit Aliran Ringan (LRT), Transit Aliran Massa (MRT) dan bas henti-henti. – BERNAMA


Bajet 2023: Kerajaan tidak abai golongan M40

KUALA LUMPUR: Kerajaan tidak pernah melupakan isi rumah kumpulan pertengahan sebaliknya sentiasa berusaha untuk menambah pendapatan boleh guna yang dapat dimanfaatkan golongan M40.

Menteri Kewangan, Tengku Datuk Seri Zafrul Tengku Abdul Aziz ketika membentangkan Rang Undang-Undang Perbekalan 2023 di Dewan Rakyat hari ini mengumumkan khabar gembira buat satu juta pembayar cukai iaitu kadar cukai pendapatan individu pemastautin dikurangkan dua mata peratusan bagi banjaran pendapatan bercukai antara lebih RM50,000 hingga RM100,000.

“Pertama: Banjaran pendapatan bercukai lebih RM50,000 hingga RM70,000 kadarnya diturunkan daripada 13 peratus kepada 11 peratus.

“Kedua: Banjaran pendapatan bercukai lebih RM70,000 hingga RM100,000, kadarnya diturunkan daripada 21 peratus kepada 19 peratus,” katanya.

Selain itu, Tengku Zafrul berkata banjaran pendapatan bercukai lebih RM250,000 hingga RM400,000 akan digabungkan dengan banjaran lebih RM400,000 hingga RM600,000 dan dikenakan kadar cukai 25 peratus.

“Dengan layanan khas cukai pendapatan ini, penjimatan cukai kumpulan pertengahan adalah sehingga RM1,000 dan untuk kumpulan teratas adalah sehingga RM250. Ini bermakna dianggarkan RM800 juta tersedia sebagai lebihan pendapatan yang dibelanjakan rakyat,” katanya.

Menteri Kewangan itu ketika membentangkan belanjawan turut memaklumkan inisiatif e-Pemula M40 akan dilaksanakan iaitu tawaran kredit e-dompet sebanyak RM100 kepada kumpulan M40 berpendapatan tahunan di bawah RM100,000 bagi membudayakan pembayaran tanpa tunai.

“Dianggarkan seramai lapan juta individu layak menuntut kredit ini dengan peruntukan disediakan RM800 juta. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


UMNO mahu kerusi Parlimen Ranau

CYBERJAYA: Pemuda UMNO Ranau berharap kerusi Parlimen kawasan itu diberikan kepada calon parti itu pada Pilihan Raya Umum ke-15 (PRU15) nanti.

Ketua Pemuda UMNO Ranau, Vennex Jasmin berkata, sudah tiba masanya kerusi tersebut diberikan kepada UMNO yang sebelum ini ditandingi Pertubuhan Kinabalu Progresif Bersatu (UPKO) yang menjadi parti komponen gabungan Barisan Nasional.

“Sudah tiba masanya kerusi Parlimen Ranau diberikan kepada UMNO dan BN. Ini adalah kehendak akar umbi. Memandangkan UPKO sudah keluar daripada BN, jadi kepimpinan tertinggi perlu mempertimbangkan serah kerusi ini kepada UMNO,” katanya ketika dihubungi MEDIA VARIASI hari ini.

Jelas Vennex, BN bahagian Ranau sudah menyerahkan senarai sebanyak kepada pucuk kepimpinan tertinggi bagi mewakili parti itu di kerusi Parlimen Ranau pada PRU15 nanti.

“Kita sudah menghantar senarai calon kepada kepimpinan tertinggi. Ada dua calon, salah seorangnya adalah saya sebagai Ketua Pemuda.

“Saya berharap kepimpinan kita akan meletakkan calon orang muda bagi mewakili suara anak muda untuk menyelesaikan masalah mereka,” ujarnya.

Terdahulu, MEDIA VARIASI melaporkan, Ketua Pemuda UMNO Bahagian Ranau, Vennex Jasmin menawarkan diri untuk bertanding di kerusi Parlimen Ranau mewakili parti Barisan Nasional pada PRU15 akan datang.

Author

Mohamad Fitri Hazim Hazam

View all posts

View all posts


Majikan gajikan pekerja haram, naikkan kos pelanggan – MAICCI

KUALA LUMPUR: Gabungan Dewan Perniagaan dan Perindustrian India Malaysia (MAICCI), meluahkan dilema yang dihadapi majikan jika gagal memperoleh pekerja asing secara sah.

Perkara itu berikutan rakyat tempatan tidak berminat untuk bekerja dalam bidang penyediaan makanan dan restoran.

Presiden baharu MAICCI Datuk N Gobalakrishnan berkata, apabila berlaku kekurangan pekerja di sektor perkhidmatan seperti restoran, majikan tidak memiliki banyak pilihan untuk meneruskan perniagaan mereka.

“Majikan terpaksa menggajikan pekerja asing yang masuk secara tidak sah oleh ejen, atau dari bidang lain.

“Pekerja haram ini biasanya menuntut gaji dua kali ganda kerana tahu majikan mereka kekurangan pekerja.

“Gaji yang biasa dibayar RM70 sehari kepada pekerja asing sah manakala RM150 sehari kepada pekerja haram.

“Pertambahan kos ini terpaksa dikenakan ke atas pelanggan.

“Bagi mengelakkan senario tidak sihat ini berlaku, Kerajaan Perpaduan diminta untuk mempermudahkan cara dalam memohon pekerja asing.

“Isunya proses yang boleh selesai dalam sebulan tetapi dua tahun pun belum tentu selesai walaupun semua proses telah dibuat seperti pembayaran levi dan sebagainya,” katanya pada sidang media mengenai isu pekerja asing di MAICCI, Bukit Ledang, hari ini.

Dalam pada itu, Muslim Malaysia (PRESMA), Datuk Jawahar Ali Taib Khan berkata, jumlah pekerja asing yang diperlukan bagi setiap sektor adalah dalam kuantiti yang sedikit sahaja.

“Sebagai contoh sebuah restoran perlu cukup pekerja untuk tiga syif operasi, bagi kedai runcit hanya dua pekerja asing sahaja diperlukan.

“Hanya lima peratus sahaja dari permohonan keseluruhan yang diluluskan kerajaan dalam bidang restoran, itupun sangat susah diluluskan,” katanya.

Tambah beliau, isu pembekuan pekerja asing sejak 12 tahun lalu antaranya dalam sektor barang lusuh, tekstil, pasar mini, gunting rambut, barang kemas, borong dan runcit perlu dikaji semula.

“Jika mahu ekonomi berkembang dengan baik, jangan ada sekatan pekerja asing ke sektor berkenaan kerana ia membabitkan kemahiran yang dibawa dari luar untuk Malaysia melainkan ada cara untuk menarik pekerja tempatan turut terlibat dalam sektor ini.

“Kami berharap Perdana Menteri, Datuk Seri Anwar Ibrahim dapat melihat isu ini dalam skop yang lebih luas,” katanya.

Author

Tun Puteh Wanti

View all posts

View all posts


PRU15: Suasana kempen agak hambar di beberapa negeri

KUALA LUMPUR: Setelah hampir seminggu tempoh berkempen bagi Pilihan Raya Umum ke-15 (PRU15) berlangsung, di beberapa tempat tertentu ‘kehangatan kempen’ kelihatan tidak seberapa bahangnya, malah suasana ‘hambar’ terasa di beberapa kawasan tertentu, seperti di Terengganu dan Melaka.

Ceramah politik, terutama yang menampilkan nama-nama besar dalam parti-parti politik, dahulunya adalah medium popular di Terengganu untuk berkempen setiap tiba musim pilihan raya, namun setakat ini penganjurannya kelihatan ‘sendu’.

Pada satu program ceramah oleh seorang calon yang bertanding di Parlimen Kuala Nerus baru-baru ini, bilangan yang hadir hanya dalam lingkungan 20 orang sahaja.

“Kalau dulu ramai betul orang (datang),” kata seorang petugas parti.

Situasi itu antaranya mungkin disebabkan ramai calon PRU15 kini yang memanfaatkan media sosial seperti Facebook dan Tik Tok sebagai wadah kempen mereka.

Presiden PAS, Tan Sri Abdul Hadi Awang yang merupakan calon Parlimen Marang sendiri mengakui platform media sosial dilihat lebih dekat dengan pengundi, dan laman Facebook tokoh politik itu sendiri sentiasa dikemas kini dengan pelbagai kandungan.

Abdul Hadi biasanya membuat hantaran di laman Facebook beliau, sama ada untuk menyampaikan kenyataan rasmi, membuat lintas langsung kuliah agama atau memuat naik kandungan berunsur nasihat kepada para penyokong parti yang berorientasikan agama itu.

Calon Barisan Nasional (BN) Kuala Terengganu, Datuk Mohd Zubir Embong (BN-UMNO) turut menggunakan laman sosial media seperti Facebook dan Tik Tok, antaranya untuk berinteraksi secara langsung dengan rakyat dalam sesi 30 Minit Bersama Calon ‘Sek Awok Tanye, Cikgu Jawab’.

Di Melaka pula, ketandusan calon ‘heavyweight’ apabila parti-parti politik meletakkan majoriti muka baharu untuk bertanding merupakan antara faktor kempen di negeri itu agak hambar.

BN di Melaka mengambil pendekatan mengadakan ceramah kelompok yang menyasarkan kehadiran pengundi di sesebuah PDM tanpa ceramah mega yang menampilkan kehadiran ‘top gun‘ parti untuk memperjelas sesuatu isu di peringkat nasional.

Cuma pada Rabu, suasana menjadi ‘sedikit hangat’ dengan kehadiran Perdana Menteri, Datuk Seri Ismail Sabri Yaakob yang mengadakan sesi tinjauan mesra di sekitar pekan dan pasar malam berdekatan Kampung Pulau di Durian Tunggal, Alor Gajah, yang merupakan kubu kuat Amanah iaitu parti komponen Pakatan Harapan (PH).

Di Kedah, calon BN di Parlimen Pokok Sena, Noran Zamini Jamaluddin berkata, kempennya berjalan lancar dengan bantuan jentera parti dan menyasarkan untuk bertemu seramai mungkin pengundi termasuk di kubu kuat seteru.

“Apa yang saya seronok adalah penerimaan masyarakat, kalau dulu BN sukar menembusi kawasan yang menjadi kubu kuat PAS namun kini senario itu sudah berubah.

Di Selangor, kempen di beberapa kawasan bertukar kepada misi menyantuni mangsa-mangsa banjir berikutan beberapa kawasan di daerah Petaling dan Klang dilanda banjir kilat sejak Rabu.

Tiga pusat pemindahan sementara (PPS) iaitu di Sekolah Kebangsaan (SK) Kampung Johan Setia dan PPS SK Binjai, Meru di Kapar dalam daerah Klang serta PPS Masjid Al Falah Kampung Budiman di daerah Petaling dibuka, menempatkan 633 mangsa banjir setakat hari ini.

Malam tadi, Menteri Besar Selangor, Datuk Seri Amirudin Shari, yang juga calon PH bagi Parlimen Gombak dan calon PN bagi Parlimen Kapar, Dr Halimah Ali antara yang membatalkan aktiviti kempen untuk meninjau keadaan banjir di kawasan terlibat.

Semalam, Menteri Kesihatan, Khairy Jamaluddin yang juga calon BN di Parlimen Sungai Buloh turun ke Kampung Melayu Subang bagi meninjau rumah-rumah yang terjejas banjir, serta calon PH Kota Raja, Presiden Amanah, Mohamad Sabu turut melawat PPS di Sekolah Kebangsaan Johan Setia. – BERNAMA


Bayar nafkah anak lebih baik daripada peguam, Siti Kassim tegur SM Faisal

KUALA LUMPUR: Peguam dan aktivis terkenal, Siti Kassim menegur bekas suami Emilia Hanafi, SM Faisal SM Nasimuddin agar tidak membazirkan duitnya untuk khidmat guaman, sebaliknya memfokuskan pembayaran nafkah anak-anak yang dituntut sejak tujuh tahun lalu.

Siti Kassim turut menasihati SM Faisal agar bijak menilai sesuatu bukannya mendengar nasihat peguam semata-mata.

“Peguam ini mahu duit sahaja, mereka akan nasihat macam-macam untuk tambah kos guaman mereka sebab mereka tahu U ada duit.

“I hope Faisal is watching now, I want the best for them all, please dont trust some lawyers, they will tell file this that, because they want to make money.

“I really hope that, Faisal, dont listen to what ur lawyer say, if it is for the best interest, it is not. listen to your heart.

“Have some heart please, listen to ur heart, the money paid the lawyers is better paid for your children and wife,” katanya menerusi siaran langsung di Facebooknya.

Emilia semalam  menyerah diri di Mahkamah Tinggi Syariah Kuala Lumpur bagi menjalani hukuman penjara hanya kerana menukar tarikh lawatan bekas suami dan anak mereka.

Ibu tunggal dengan tiga anak itu berpakaian serba putih diiringi bersama peguam Siti Kassim, Pegawai Khas Komunikasi Kepada Ketua Aktivis Persatuan Pengguna Islam Malaysia (PPIM), Gulab Jan Fazal Eladi dan Sisters in Islam dan keluarganya pada jam 9.45 pagi di Mahkamah Tinggi Syariah KL.

Emilia dipetik berkata, penyerahan diri berkenaan adalah sebagai protes yang dirasainya sebagai tidak adil.

Katanya, beliau lakukan ini bagi membolehkan kes-kes Sivil keganasan rumah tangga bekas suami tidak terjejas hanya kerana saya bimbang jika tiba di Mahkamah Sivil akan menyebabkannya ditangkap dan dipenjarakan Syariah.

Siti Kassim turut menambah, beliau menawarkan khidmat guaman secara percuma kepada Emilia setelah menyemak keseluruhan cerita yang berlaku.

“He has his story, Emilia has her story. I support Emilia based on pro bono, this is about women issue, she has less money, less connection and powerless.

“Saya kenal Emilia dan dia dipenjara kerana ubah tarikh lawatan, ia sangat teruk.

“Mesej ini untuk Faisal, tolong hubungi saya, saya jamin kita akan selesaikan isu ini sebaik mungkin. Isu ini akan kekal sebagai memori anak-anak terhadap apa yang dilakukan bapa mereka.

“Isu ini sepatutnya diselesaikan secara baik, senyap sekarang segala cerita dalam kain rakyat korek, baca, at the end of the day, your children is suffering, they can remember this forever.

“I dont like to see family gaduh macam ni sampai heret ke penjara. I will not encourage people to divorce straight away, try to talk first.

“Kami juga ada bukti yang anda tak boleh nafikan jadi jangan buat cerita tak benar lagi. Why create more and more stories?

“Apa motifnya failkan 60 kes ke atas isteri? I bet your lawyer not doing for free, betul tak?

“U pun pernah tukar tarikh lawatan, tapi Emilia tiada duit untuk failkan kes dan tidak lakukan perkara sama Faisal buat terhadapnya.

“Hantar isteri, ibu kepada tiga anak yang bertarung nyawa untuk awak ke penjara, adakah ia adil? Ia tak adil. This is terrible, bad for the reputation of syariah court which us associated to it.

“She will always be a mother of your children. Take your anger out, let settle this. Please close this subject. Saya rayu Faisal selesaikan isu ini sebaik mungkin. Your lawyer obviously famous, I really beg you, try to resolve.

“Kami tidak membenci anda, kami cuma mengkritik sistem syariah yang perlu ditambah baik,” katanya.

Author

Tun Puteh Wanti

View all posts

View all posts


Angin sokongan menghala kepada BN – Mahadzir

KUBANG PASU: ‘Angin’ yang dulunya memihak kepada Pakatan Harapan (PH) pada Pilihan Raya Umum (PRU) 2018, kini kelihatan sudah beralih kepada Barisan Nasional (BN) dan UMNO.

Menurut Naib Presiden UMNO, Datuk Seri Mahdzir Khalid, sentimen seperti itu adalah antara perkara paling penting dalam menentukan kemenangan mana-mana parti dalam PRU akan datang.

“2018 dulu, kita dah tahu bahawa ‘anginnya’ lebih kepada PH dan bukan ke BN. Tetapi kali ini, ‘angin’ itu tampak lebih positif ke arah kita.

“Tetapi yang paling penting adalah faktor calon. Calon itu perlu dipastikan dapat diterima bukan saja oleh UMNO, malah diterima oleh rakyat setempat,” katanya.

Beliau berkata demikian pada sidang media selepas merasmikan Program Universiti Utara Malaysia (UUM) Membina Kesejahteraan Rakyat (Mekar) 2022 di kampus UUM Sintok, dekat sini, hari ini.

Walau bagaimanapun tambah Mahdzir, BN serta UMNO tetap perlu meletakkan calon tepat yang tidak hanya disukai parti, malah turut diterima oleh pengundi setempat.

Ditanya lebih lanjut mengenai pemilihan calon dalam kalangan Ketua-ketua Bahagian UMNO, Mahdzir berkata perkara itu diuruskan oleh Timbalan Presiden, Datuk Seri Mohamad Hasan.

“Setakat ini senarai calon belum dimuktamadkan dan perkara itu terletak di bawah Timbalan Presiden, Datuk Seri Mohamad Hasan. Beliau yang uruskan dan insya Allah sedang kumpul nama-nama yang dirasakan layak,” katanya.

Mengulas kenyataan Timbalan Pengerusi Badan Perhubngan UMNO Kedah, Datuk Othman Aziz yang menyasarkan BN negeri itu memenangi satu kerusi DUN dalam setiap Parlimen di Kedah, Mahdzir berkata, beliau mengharapkan agar BN mampu memenangi lebih daripada satu kerusi DUN di setiap Parlimen.

“Tak boleh sumbang satu saja dan kena lebih dari itu. Sebabnya kalau setiap Parlimen sumbang satu DUN saja, tak cukup untuk tubuh kerajaan negeri,” katanya.

Untuk rekod, Kedah mempunyai 15 kerusi Parlimen dan 36 kerusi DUN untuk direbut oleh parti-parti politik bertanding.

Author

Tun Puteh Wanti

View all posts

View all posts


Angkasawan persendirian AS tamat misi, pulang ke bumi

LOS ANGELES, 31 Mei (Bernama-Xinhua) — Kapal angkasa Dragon SpaceX yang membawa empat angkasawan persendirian Axiom Space selamat pulang ke Bumi sekali gus menamatkan misi angkasawan persendirian kedua ke Stesen Angkasa Antarabangsa (ISS), lapor Xinhua.

Kapal angkasa Dragon berlepas dari ISS pada 11.05 pagi Waktu Timur (1605 GMT) pada  Selasa. Selepas kira-kira 12 jam perjalanan, kapal angkasa itu memasuki semula atmosfera Bumi dan jatuh di luar pantai Florida pada 11.04 malam Waktu Timur (0404 GMT Rabu).

Kapal angkasa itu  yang berlepas dari stesen angkasa lepas Pusat Angkasa Kennedy NASA di Florida pada 21 Mei, membawa angkasawan Peggy Whitson, John Shoffner, Ali Alqarni dan Rayyanah Barnawi.

Mereka berada di ISIS selama lapan hari dan mengorbit Bumi 126 kali, mengembara sejauh 3,331,440 batu (5,330,304 km).

Sepanjang misi, anak kapal menjalankan lebih 20 eksperimen penyelidikan  bagi memahami kesan mikrograviti pada tubuh manusia serta mengenal pasti kaedah dan teknologi baharu yang boleh digunakan dalam misi penerbangan angkasa lepas pada masa akan datang serta meningkatkan kehidupan di Bumi, menurut Axiom Space.

Misi dengan kod Ax-2 itu adalah misi angkasawan persendirian kedua Axiom Space ke ISS selepas misi pertama pada 2022. – BERNAMA-XINHUA


Penduduk jalani kehidupan lebih selamat sejak kewujudan ESSCom

LAHAD DATU: Penduduk di sekitar Zon Selamat Timur Sabah (ESSZone) menjalani kehidupan harian dengan rasa lebih selamat dan mereka menyakini perkara itu akan berterusan dengan kewujudan Kawasan Keselamatan Khas Pantai Timur Sabah (ESSCom).

Menurut mereka, keyakinan itu disandarkan dengan komitmen serta dedikasi pasukan keselamatan terdiri daripada Polis Diraja Malaysia (PDRM), Angkatan Tentera Malaysia (ATM) dan Agensi Penguatkuasaan Maritim Malaysia (APMM) yang bersama-sama menjaga keselamatan dan kedaulatan di bawah payung ESSCom.

Jawatankuasa Pembangunan dan Keselamatan Kampung (JPKK) Kampung Bakapit di sini Mohd Shah Abd Hassan berkata rondaan kerap dilakukan pasukan keselamatan sama ada di darat dan laut menyakinkan penduduk untuk keluar mencari rezeki meskipun pada lewat malam.

“Sebelum ada ESSCom, penduduk kampung takut-takut keluar cari rezeki kalau sudah lewat disebabkan kedudukan kampung yang hampir dengan laut, (tetapi kini) pasukan keselamatan komited mengawal keselamatan,” katanya kepada Bernama.

Mohd Shah, 55, berkata jalinan kerjasama komuniti Kampung Bakapit dan pasukan keselamatan juga membantu mengukuhkan keselamatan melalui perkongsian maklumat.

Bagi JPKK Kampung Remang Juliana Binjin pula menganggap inisiatif kerajaan menubuhkan ESSCom itu umpama memberi peluang kedua untuk hidup sejahtera kerana kejadian pencerobohan pengganas di Tanduo pada 2013 menimbulkan trauma kepada penduduk Lahad Datu.

“Ada ESSCom ini rasa lebih terjamin, kerana kita nampak mereka bekerja,” katanya lagi.

Juliana, 48, turut mencadangkan kepada kerajaan agar dapat mempertimbangkan pewujudan pos kawalan ESSCom di pesisir pantai.

Begitu juga peniaga kedai runcit di Kampung Ulu Segangan di sini Abd Hamid Abd Rasyid, 58, yang mencadangkan pos keselamatan di perkampungan atas air dapat diwujudkan bagi membanteras sebarang penyamaran penjenayah rentas sempadan menjadi penduduk kampung.

“Kalau kita lihat dari segi statistik sebelum ini, ESSCom berjaya mengekang beberapa cubaan menculik. Bila berlakunya penculikan, itu tidak bererti ESSCom tidak lagi berkesan.

“Sebaliknya kita perlu tokok tambah kekurangan untuk memantapkan lagi kawalan di ESSZone agar tidak mudah dibolosi termasuk pendatang haram,” katanya.

Menurut Abd Hamid, ESSCom sentiasa relevan untuk menjalankan tanggungjawab menjaga keselamatan di perairan ESSZone dan pihak tertentu jangan mempolitikkan usaha kerajaan melalui pasukan keselamatan menjaga kedaulatan negara.

Di Semporna, pengusaha rumpai laut Manan Aliraman, 50, dari Pulau Menampilik pula berkata nikmat keselamatan yang dikecapi rakyat di Semporna tidak datang sendiri sebaliknya ia melalui usaha bersungguh-sungguh dan berterusan pihak kerajaan.

“Semporna suatu ketika dahulu dikenali sebagai daerah yang begitu ditakuti untuk dikunjungi masyarakat luar kerana wujud ancaman keselamatan di sini, tapi sekarang, lihatlah banyak pelancong mahu ke sini,” katanya.

Malahan menurut Manan, keamanan itu juga memudahkannya untuk keluar mencari sumber rezeki seperti ke laut bagi menanam serta menuai rumpai laut. – BERNAMA


Tanah runtuh: Operasi SAR hari kedua diteruskan hingga 4 pagi

BATANG KALI: Operasi hari kedua mencari dan menyelamat (SAR) mangsa yang belum ditemukan dalam tragedi tanah runtuh di tapak perkhemahan Fathers’ Organic Farm, Gohtong Jaya di sini akan diteruskan hingga 4 pagi esok.

Ketua Polis Daerah Hulu Selangor Superintenden Suffian Abdullah berkata bagaimanapun, ia bergantung kepada keadaan cuaca sebelum operasi SAR seterusnya disambung semula pada 9 pagi.

“Operasi SAR sembilan lagi mangsa tanah runtuh itu tetap akan diteruskan walaupun keadaan cuaca hujan dan persekitaran yang mencabar,” katanya pada sidang media di lokasi kejadian malam ini.

Beliau berkata, operasi itu disertai lima agensi utama antaranya Jabatan Bomba dan Penyelamat Malaysia (JBPM) dan Angkatan Pertahanan Awam (APM) yang memiliki kepakaran menguruskan bencana terutama pada waktu malam.

Katanya beliau yakin dengan kepakaran dan kerja keras semua agensi yang terlibat malam ini, lebih ramai mangsa dijangka ditemukan esok pagi.

Timbalan Pengarah JBPM Selangor, Wan Md Razali Wan Ismail pula berkata, seramai 135 anggota akan bertugas malam ini hingga pagi esok.

“Dari segi penugasan anggota, kita akan buat penggantian supaya perjalanan operasi tidak terjejas dan semua anggota yang masuk ke kawasan pencarian dipastikan berada dalam keadaan bersedia,” katanya.

Setakat 9 malam ini, sembilan mangsa masih hilang manakala 24 lagi disahkan terkorban daripada keseluruhan 94 orang yang terlibat dalam tragedi itu.

Tinjauan Bernama malam ini mendapati hujan renyai di lokasi kejadian tidak menghalang anggota keselamatan menjalankan tugas.

Selain itu, puluhan pengamal media masih berkampung di situ bagi melaporkan perkembangan terkini operasi SAR mangsa. – BERNAMA


Kebocoran data: KKD dapatkan maklum balas Maybank, Astro – Fahmi

PUTRAJAYA: Kementerian Komunikasi dan Digital (KKD) memandang serius dakwaan kebocoran data maklumat melibatkan 13 juta rakyat Malaysia melalui sebuah laman sesawang dan telah mengarahkan supaya akses kepada laman web berkenaan disekat.

Menteri Komunikasi dan Digital, Fahmi Fadzil berkata, notis sekatan telah dikemukakan kepada Suruhanjaya Komunikasi dan Multimedia bagi tujuan menghalang orang awam mengakses laman sesawang tersebut.

Pada masa ini juga, beliau berkata, KKD melalui Jabatan Perlindungan Data Peribadi (JPDP) dan Cybersecurity Malaysia (CSM) sedang mendapatkan maklum balas daripada Maybank dan Astro bagi memastikan kesahihan pemilikan data yang didakwa dibocorkan.

Dalam satu kenyataan hari ini, beliau berkata, siasatan awal ke atas maklumat nombor akaun Maybank yang dipaparkan dalam laman sesawang yang tular itu mendapati akaun terlibat adalah tidak sah atau tidak wujud kerana transaksi tidak boleh dilakukan.

“Siasatan awal juga mendapati terdapat potensi data yang didakwa bocor adalah merujuk kepada insiden kebocoran yang berlaku pada 2018.

“Bagaimanapun, pengesahan rasmi daripada pihak berkaitan adalah diperlukan untuk tujuan siasatan terperinci di bawah Akta Perlindungan Data Peribadi 2010 (Akta 709),” katanya.

Terdahulu, Fahmi telah mengarahkan JPDP dan CSM menjalankan siasatan berhubung dakwaan laman sesawang itu yang menyenaraikan 3.5 juta maklumat pengguna Astro, 1.8 juta pengguna Maybank dan 7.2 juta pengguna Suruhanjaya Pilihan Raya (SPR), pada Ahad lepas kira-kira 7.56 malam.

Maklumat yang dibocorkan didakwa melibatkan nama pengguna, nama penuh pengguna, tarikh lahir, alamat serta nombor kad pengenalan.

Fahmi berkata, siasatan kebocoran data SPR pula akan diserahkan kepada Agensi Keselamatan Siber Negara (NACSA) untuk tindakan lanjut, memandangkan ia di luar bidang kuasa Akta 709.

Akta 709 memperuntukkan setiap syarikat pengguna data wajib mematuhi tujuh Prinsip Perlindungan Data Peribadi dalam mengendalikan data peribadi milik pelanggan bagi memastikan data peribadi tidak disalahgunakan.

Kegagalan mematuhi prinsip tersebut merupakan suatu kesalahan yang jika sabit kesalahan, pengguna data boleh didenda tidak melebihi RM300,000 atau penjara tidak lebih dua tahun atau kedua-duanya.

Fahmi turut mengingatkan semua pengguna data agar sentiasa memastikan tahap keselamatan siber berada pada paras yang baik serta sentiasa mematuhi prinsip dan standard perlindungan data peribadi selaras Akta 709. – BERNAMA


Piala Malaysia: Ketinggalan satu gol, bukan misi mustahil untuk Sabah FC bangkit

KOTA KINABALU: Ketinggalan satu gol bukan misi mustahil untuk Sabah FC bangkit pada perlawanan kedua separuh akhir Piala Malaysia menentang Johor Darul Ta’zim (JDT) di Stadium Sultan Ibrahim, Johor pada Ahad ini.

Ketua Jurulatih Sabah, Datuk Ong Kim Swee berkata, walaupun bukan jumlah besar, namun para pemain perlu kekal fokus dan mengikut pelan permainan dirancang bagi memberi saingan di kubu kuat JDT.

“Apa yang penting kembali fokus dalam perlawanan, kita ketinggalan bukan jarak jauh untuk kembali bangkit maka dalam 90 minit (masa sebenar) atau 120 minit (tambahan masa) di Johor apa sahaja boleh berlaku.

“Seperti malam ini, pemain tunjukkan semangat juang cukup tinggi walaupun bermain tanpa tujuh tonggak, pemain muda seperti Hanafie (Tokyo) dan Gerald (Gadit) tunjuk sikap positif tidak takut dalam perlawanan besar, kita teruskan dalam perlawanan selepas ini,” katanya di sini malam tadi.

Beliau berkata demikian dalam sidang media selepas perlawanan pertama separuh akhir Piala Malaysia di Stadium Likas di sini menyaksikan jaringan tunggal Arif Aiman Mohd Hanapi pada minit ke-34 menjadi pemisah antara kedua-dua pasukan.

Kim Swee berkata, beliau perlu mendapatkan laporan dan menilai kecergasan beberapa pemain antaranya Baddrol Bakhtiar dan Rizal Ghazali yang mengalami kecederaan malam tadi, sebelum membuat keputusan tentang kesebelasan utama pada perlawanan kedua nanti.

“Kita tunggu laporan daripada doktor esok, bagi saya sesiapa yang cedera atau tidak boleh bermain kita fikirkan penyelesaian (untuk pasukan) bukan terlalu memikirkan kita ada pemain yang cedera,” katanya.

Mengenai tindakan beliau masuk padang pada separuh masa pertama perlawanan, Kim Swee mengakui tindakan itu adalah satu kesilapan daripada pihaknya dan tindakan pengadil, Razlan Joffri Ali melayangkan kad kuning kepadanya adalah wajar.

Sementara itu, pengendali JDT, Hector Bidoglio berkata, Harimau Selatan cuba bermain secara pantas namun mengakui pertahanan Sabah sukar ditembusi.

“Satu perlawanan yang sukar, Sabah adalah pasukan kuat. JDT akan memperbaiki permainan berikutnya dan kami perlukan prestasi yang lebih baik pada perlawanan kedua kelak,” katanya. – BERNAMA


Musthafa Kamal yang hilang ketika Umrah disahkan meninggal dunia di Makkah

BATU PAHAT: Jemaah umrah, Musthafa Kamal Abdullah, yang dilaporkan hilang di Makkah pada Disember lepas, disahkan telah meninggal dunia.

Anak sulungnya, Muhammad Nabil, 26, berkata, beliau sekeluarga reda dengan pemergian ayahnya itu setelah menerima pengesahan mengenainya daripada Kedutaan Malaysia, kira-kira pukul 11.40 pagi semalam.

Beliau berkata solat jenazah ghaib ke atas jenazah ayahnya, yang merupakan guru sekolah itu, diadakan di Masjid Jamek Sri Gading selepas solat Jumaat.

“Saya juga diberitahu oleh pihak kedutaan di sana semalam, yang ayah sebenarnya telah meninggal dunia pada 13 Februari lepas, selepas segala pengesahan biometrik serta pengurusan dan pengebumiannya selesai.

“Kini saya bersama ibu, adik beradik dan ahli keluarga yang lain hanya menunggu dokumen pengesahan kematian ayah, saya agak terkilan kerana baru sahaja diberitahu semalam susulan proses pengesahan kematian daripada pihak Arab Saudi yang mengambil masa lama,” katanya ketika ditemui di kediaman keluarganya di Sri Gading, di sini, hari ini.

Muhammad Nabil, yang bertugas di Pejabat Kadi Daerah Batu Pahat, itu memaklumkan bahawa pihak Kedutaan Malaysia di sana juga baru mengetahui mengenai kematian ayahnya, kira-kira dua hari sebelum memberitahu keluarga.

Selain, menunggu dokumen pengesahan kematian, mereka sekeluarga juga mahu mengetahui punca sebenar kematian ayahnya serta lokasi arwah menghembuskan nafasnya yang terakhir.

Beliau juga berhasrat membawa ibu dan empat adiknya untuk menziarahi pusara arwah ayahnya di Makkah dalam masa terdekat.

“Saya menganggap kejadian ini ada hikmah di sebaliknya dan bersyukur ayah meninggal dalam keadaan keadaan yang baik (berihram) serta dalam bulan yang baik (Rejab),” katanya.

Musthafa Kamal, 49, yang menunaikan umrah bersama anaknya, Muaz, 17, sepatutnya pulang pada 18 Disember lepas, dilaporkan hilang pada 12 Disember. – BERNAMA


KPT larang Universiti Awam terbit artikel dalam Hindawi, Frontier dan MDPI

PUTRAJAYA: Kementerian Pendidikan Tinggi (KPT) melarang seluruh Universiti Awam (UA) menggunakan peruntukan dana kerajaan untuk tujuan penerbitan yang diterbitkan oleh tiga penerbit antarabangsa iaitu Hindawi, Frontier dan MDPI.

Larangan itu dibuat selepas KPT mengadakan Mesyuarat Pasca Kabinet Kementerian Pendidikan Tinggi berkenaan isu penglibatan ahli akademik yang menerbitkan artikel di jurnal-jurnal pemangsa (predatory journals) dan jurnal tidak berkualiti.

“Pihak Kementerian amat memandang serius tentang aspek integriti dan kewibawaan akademik dalam penyelidikan dan penerbitan.

“Satu jawatankuasa khas telah diwujudkan oleh pihak Kementerian sebagai usaha untuk mengawal aktiviti penerbitan jurnal yang tidak berkualiti bagi meningkatkan tahap etika akademik dan menjaga nama baik IPT dan negara,” katanya dalam kenyataan, di sini, pada Khamis.

Dalam pada itu, KPT turut menasihatkan agar pihak universiti memainkan peranan dalam memantau isu-isu berkaitan kualiti penerbitan dengan lebih teliti pada masa akan datang.

Author

Nurul Ain Japri

View all posts

View all posts


Difitnah di Kongres, Dr Mahathir saman Anwar Ibrahim

KUALA LUMPUR: Tun Dr Mahathir Mohamad memfailkan saman fitnah terhadap Datuk Seri Anwar Ibrahim dengan menuntut ganti rugi RM150 juta berhubung ucapan Perdana Menteri ke-10 itu di Kongres Nasional Khas Malaysia Madani: “Perlaksanaan Sebuah Idealisme” pada Mac lepas.

Dr Mahathir, yang juga bekas perdana menteri selaku plaintif memfailkan saman itu menerusi Tetuan Law Practice of Rafique di Mahkamah Tinggi Shah Alam pada 3 Mei lepas dengan menamakan Anwar selaku defendan tunggal.

Dalam pernyataan tuntutan, Dr Mahathir mendakwa pada 18 Mac lepas, Pengerusi Pakatan Harapan itu telah memberikan ucapan di kongres berkenaan di Stadium Melawati, Shah Alam dan telah mengeluar beberapa kenyataan yang berbaur fitnah bertujuan untuk menjatuhkan reputasi plaintif.

Menurut Dr Mahathir, antaranya termasuk kenyataan kononnya plaintif ‘membolot’ harta untuk diberikan kepada anak-anak dan keluarganya selain memberikan layanan khas atau mengutamakan individu-individu yang berpangkat tinggi.

Dakwa Dr Mahathir, kenyataan-kenyataan itu adakah tidak benar dan menjatuhkan imejnya sebagai seorang negarawan dan bekas perdana menteri.

Oleh itu, plaintif menuntut ganti rugi am berjumlah RM50 juta, ganti rugi teladan berjumlah RM100 juta dan perintah supaya defendan dengan serta-merta menarik balik kesemua kenyataan-kenyataan fitnah.

Katanya, program itu juga telah dipaparkan secara siaran langsung di akaun Facebook ‘Anwar Ibrahim’ dan di Saluran Youtube ‘Parti Keadilan Rakyat’ selain klip-klip video atau laporan media mengenai kenyataan-kenyataan defendan telah ditonton atau disebar luas ke pelbagai rangkaian media massa serta media sosial seperti Facebook, Twitter, Instagram, Tiktok dan Youtube.

Sehubungan itu, beliau turut memohon perintah mahkamah supaya defendan memadamkan kesemua kenyataan di media sosial atau media elektronik selain memohon perintah agar defendan membuat permohonan maaf secara bertulis kepada plaintif dan relif lain yang difikirkan sesuai.

Kes ditetapkan untuk pengurusan kes menerusi e-Review di hadapan Pesuruhjaya Kehakiman Jamhirah Ali pada 31 Mei ini. – BERNAMA